title: Makeba Alcide

text: Alcide pitää maansa ennätystä hallussaan sekä seitsenottelussa että 100 metrin aidoissa. Hän on valmistunut Arkansas’n yliopistosta ja asuu edelleen Fayettevillessä, Arkansas’n osavaltiossa Yhdysvalloissa.


title: Makeba Alcide

text: Lähde: IAAF


title: Guanfasiini

text: Guanfasiini (kauppanimiltä Tenex ja Intuniv) on sympatolyytti. Se on valikoiva ADRA2A-reseptori agonisti. Sitä käytetään lähinnä verenpainelääkkeenä. Joissain tapauksissa sillä voidaan hoitaa tarkkaavaisuus- ja ylivilkkaushäiriön ylivilkkausoireita. Guanfasiini alentaa verenpainetta, ja sillä on rauhoittavia ominaisuuksia.


title: Liv ja Maddie

text: Liv ja Maddie () on yhdysvaltalainen Disney Channel -kaapelikanavalla esitettävä tilannekomediasarja, jonka ovat luoneet John D. Beck ja Ron Hart. Sen pilottijakso esitettiin 19. heinäkuuta 2013. Sarjan neljäs ja samalla viimeinen kauden esittäminen alkoi yhdysvalloissa 23. syyskuuta 2016.


title: Liv ja Maddie

text: Sarjan pääosassa on Dove Cameron, joka näyttelee kaksoisroolissa luonteeltaan kovasti toisistaan poikkeavia identtisiä kaksosia, Liv ja Maddie Rooneya.


title: Liv ja Maddie

text: Sarjan alussa Liv palaa Hollywoodista kotiinsa Stevens Pointin pikkukaupunkiin Wisconsiniin esiinnyttyään neljä vuotta (kuvitteellisessa) suositussa televisiosarjassa "Sing It Loud!" Livin vanhemmat, veljet ja kaksoissisko ottavat hänet lämpimästi vastaan. Tytöt ovat erossa olon aikana kasvaneet erilleen ja kokonaan omiin persoonallisuuksiinsa. Livin kaksoissisar Maddie on urheilullinen poikatyttö, joka pelaa Ridgewood High schoolin koripallojoukkueen kapteenina. Liv on tyttömäinen ja viehättävä nuori nainen, joka vielä kotiin palattuaankin pääsee luomaan uraa filmitähtenä.


title: Komorien frangi

text: Komorien frangi ("KMF") on Komorien rahayksikkö, joka on ollut käytössä vuodesta 1925 lähtien. Tuolloin se otettiin käyttöön aiemmin siiromaavallan aikana käytössä olleen Ranskan frangin. Komorien frangi jakaantuu 100 centimeen.


title: Komorien frangi

text: Nykyisillä vaihtokursseilla muunnettuna yksi euro on 491.96775 Komorien frangia.


title: Kongon frangi

text: Kongon frangi ("CDF") on Kongon demokraattisen tasavallan rahayksikkö. Kongon frangi jakautuu 100 centimeen. Nykyinen frangi on ollut käytössä vuodesta 1997 lähtien. Aikaisemminkin maan rahayksikkönä oli frangi vuosina 1887–1967, mutta välillä valuutan nimenä oli "zaire". Viereinen, samanniminen naapurivaltio Kongon tasavalta käyttää Ranskan afrikkalaisten siirtomaiden yhteistä CFA-frangia.


title: Kongon frangi

text: Maassa käytettiin aiemmin Belgian frangia vuodesta 1887 vuoteen 1967 saakka. Nykyisessä muodossaan oma valuutta on Kongossa ollut käytössä tuosta lähtien ja edellisen kerran Kongon frangin ulkoasua uudistettiin vuoden 1997 aikana. Kongon frangi jakaantuu 100 centimeen.


title: Kongon frangi

text: Ensimmäinen Kongon frangi otettiin käyttöön vuonna 1887, sen jälkeen kun nykyisen Kongon alueesta oli muodostettu Belgian kuninkaan Leopold II:n johtama Kongon vapaavaltio. Se oli arvoltaan yhtä suuri kuin Belgian frangi. Se jäi käyttöön myös sen jälkeen, kun Kongon vapaavaltio vuonna 1910 muutettiin Belgian Kongoksi. Vuodesta 1916 lähtien se oli käytössä myös Ruanda-Urundissa. Vuodesta 1952 lähtien rahoihin lyötiin maan nimen "Congo Belge" tai "Belgische Congo" lisäksi myös nimi "Ruanda-Urundi".


title: Kongon frangi

text: Vuonna 1960 Ruanda ja Burundi ottivat käyttöön oman valuuttansa, Ruandan ja Burundin frangin. Vuosina 1960–1963 myös Katanga käytti omaa valuuttaansa, Katangan frangia.


title: Kongon frangi

text: Frangi jäi käyttöön Kongon itsenäistymisen jälkeenkin, kunnes vuonna 1967 otettiin käyttöön uusi rahayksikkö, zaire. Yksi zaire vastasi tuhatta vanhaa frangia.


title: Kongon frangi

text: Vuonna 1887 otettiin käyttöön reiälliset kupariset 1, 2, 5 ja 10 sentin sekä hopeiset 50 sentin, 1, 2 ja 5 frangin kolikot. Hopearahoja lakattiin lyömästä vuonna 1896. Vuonna 1906 otettiin käyttöön nikkelikupariset 5, 10 ja 20 sentin kolikot, ja kuparisia 1 ja 2 sentin kolikoita lakattiin lyömästä vuonna 1919. Vuonna 1920 otettiin käyttöön nikkelikuparinen 1 frangin ja seuraavana vuonna 50 sentin kolikko.


title: Kongon frangi

text: Vuonna 1929 kolikoiden lyöminen Belgian Kongossa lopetettiin, mutta se aloitettiin uudestaan vuosina 1936–1937. Silloin alettiin lyödä nikkelipronssista 5 frangin kolikoita. Vuonna 1943 alettiin lyödä kuusikulmaisia messinkisiä kahden frangin kolikoita, sekä vuosien 1944 ja 1947 välisenä aikana messinkisiä 1, 2 ja 5 frangin sekä hopeisia 50 frangin kolikoita.


title: Kongon frangi

text: Vuodesta 1952 lähtien messinkisiin 5 frangin kolikkoihin lyötiin myös nimi "Ruanda-Urundi".


title: Kongon frangi

text: Alumiiniset 50 sentin sekä 1 ja 5 frangin kolikot tulivat käyttöön vuosina 1954–1957. Vuonna 1965 alettiin alumiinista lyödä myös 10 frangin kolikoita.


title: Kongon frangi

text: Samoin kuin Belgiassa, myös Kongossa osa kolikoista oli liikkeessä kahtena versiona, joista toisessa tekstit olivat ranskaksi, toisissa hollanniksi.


title: Kongon frangi

text: Vuonna 1896 Kongon vapaavaltiossa otettiin käyttöön 10 ja 100 frangin setelit. Vuonna 1912 "Belgian Kongon pankki" laski liikkeeseen 20 ja 1000 frangin sekä vuonna 1914 myös 1, 5 ja 100 frangin setelit. Yhden frangin seteleitä painettiin vain vuoteen 1920 saakka, kun taas 10 frangin setelit laskettiin liikkeeseen vuonna 1937. 500 frangin setelit otettiin käyttöön 1940-luvulla ja 10 000 frangin vuonna 1942.


title: Kongon frangi

text: Vuonna 1952 "Belgian Kongon ja Ruanda-Urundin keskuspankki" laski liikkeeseen 5, 10, 20, 50 ja 100 frangin setelit, seuraavana vuonna myös 500 ja 1000 frangin.


title: Kongon frangi

text: Vuonna 1961, Kongon jo itsenäistyttyä, "Kongon kansallispankki" päätti laskea liikkeeseen 20, 50, 100, 500 ja 1000 frangin setelit, joista osa kuitenkin tuli käyttöön vasta vuonna 1964. Vuonna 1962 "Kongon tasavallan rahaneuvosto" otti käyttöön uudenlaiset 1000 frangin setelit, joissa tekstin "Belgian Kongon ja Ruanda-Burundin keskuspankki" päälle oli painettu rahaneuvoston nimi. Vuonna 1963 rahaneuvosto otti käyttöön normaalin tyyppiset 100 ja 5000 frangin setelit.


title: Kongon frangi

text: Vuonna 1967 frangi korvattiin uudella rahayksiköllä, zairella, joka oli 3000 frangia. Vuonna 1993 otettiin maassa vallinneen hyperinflaation vuoksi käyttöön uusi zaire, joka oli 3 000 000 vanhaa zairea. Vuonna 1997 tehtin uusi rahanuudistus, jossa rahayksikön nimeksi tuli jälleen frangi; uusi frangi oli nyt 100&000 zairea eli kaikkiaan 300 000 000 000 000 eli 300 biljoonaa vanhaa frangia.


title: Kongon frangi

text: Yleisessä liikkeessä käytettäviä kolikoita ei ole, mutta on useita malleja vähänarvoisista metalleista valmistettuja 25 centimen, 50 centimen ja 1 frangin kolikoita, joita myydään ulkomaisille keräilijöille.


title: Kongon frangi

text: Heinäkuussa 1998 laskettiin liikkeeseen 1, 5, 10, 20 ja 50 centimen sekä 1, 5, 10, 20, 50 ja 100 frangin setelit, joihin kuitenkin kaikkiin merkittiin päiväys 1.11.1997. Vuonna 2000 otettiin käyttöön lisäksi 200 frangin ja vuonna 2002 500 frangin setelit. Vuonna 2012 ainakin maan itäosissa olivat yleisessä käytössä enää vain 50, 100, 200 ja 500 frangin setelit.


title: Kongon frangi

text: Vuonna 2010 Banque Centrale du Congo laski liikkeeseen 20 miljoonaa kappaletta 500 frangin seteleitä maan itsenäistymisen 50-vuotispäivän kunniaksi.


title: Kongon frangi

text: Heinäkuun 2. päivänä 2012 Banque Centrale du Congo laski liikkeeseen uudenlaiset 1000, 5000, 10 0000 ja 20 000 frangin setelit.


title: Wassana Winatho

text: Wassana Winatho (s. 30. kesäkuuta 1980 Prachinburi) on thaimaalainen seitsenottelija ja 400 metrin aitajuoksija.


title: Wassana Winatho

text: Winatho pitää hallussaan Thaimaan ennätystä seitsenottelussa ja 4x400m viestissä osana neljän hengen joukkuetta. Moskovan MM-kisojen seitsenottelussa Winatho paransi vanhaa keihäsennätystään yli kuudella metrillä.


title: Wassana Winatho

text: Lähde: IAAF


title: Irina Karpova

text: Irina Vladimirovna Karpova (s. 13. helmikuuta 1980 Öskemen, Neuvostoliitto) on kazakstanilainen seitsenottelija.


title: Irina Karpova

text: Karpova on naimisissa kazakstanilaisen kymmenottelun olympiamitalistin Dmitri Karpovin kanssa.


title: Irina Karpova

text: Lähde: IAAF


title: Japaninunihiiri

text: Japaninunihiiri eli japaninunikeko ("Glirulus japonicus") on unikekojen heimoon kuuluva Japanissa tavattava jyrsijälaji.


title: Japaninunihiiri

text: Japaninunihiirellä on ruskea turkki ja tummanruskea tai musta selkäjuova. Sukupuolet ovat samannäköiset. Japaninunihiiri on 105–135 millimetriä pitkä ja painaa 14–40 grammaa.


title: Japaninunihiiri

text: Japaninunihiirtä esiintyy kotoperäisenä Japanissa, missä sitä tavataan Honshun, Shikokun, Kyushun ja Dogon saarilla. Se on luokiteltu elinvoimaiseksi, koska se on laajalle levinnyt, vaikkakaan ei yleinen laji, eikä sillä ole tunnettuja uhkia.


title: Japaninunihiiri

text: Japaninunihiiri elää vuoristojen metsissä, ja sitä tavataan pääasiassa 400–1 800 metrin korkeudella.Se on pääasiassa yöaktiivinen ja liikkuu pääasiassa puissa. Se käyttää ravinnokseen hedelmiä, linnunmunia, hyönteisiä ja muita pieniä eläimiä. Japaninunihiiri nukkuu talvella talviunta.


title: Japaninunihiiri

text: Japaninunihiiret ovat moniavioisia. Ne pariutuvat loppukeväällä tai alkukesällä. Raskaus kestää noin kuukauden, ja naaras synnyttää keskimäärin neljä poikasta kesä-heinäkuussa. Poikaset itsenäistyvät 4–6 viikon ikäisinä ja saavuttavat sukukypsyyden vuoden ikäisinä. Japaninunihiiri elää keskimäärin 3–5-vuotiaaksi, ja pisimmillään sen tiedetään eläneen 6-vuotiaaksi.


title: Gallian kieli

text: Gallian kieli eli galli on nykyään kadonnut kelttiläinen kieli. Sitä puhuttiin osassa nykyisen Ranskan, Sveitsin, Belgian ja Pohjois-Italian aluetta 500-luvulta eaa. 500-luvulle jaa. Sen jälkeen sen korvasi vulgaarilatina tai germaaniset kielet.


title: Sofia Linde

text: Sofia Ylva Teodora Linde (s. 12. tammikuuta 1995) on ruotsalainen seitsenottelija.


title: Sofia Linde

text: Linde sai hopeaa alle 20-vuotiaiden Euroopan-mestaruuskilpailuissa Rietissä vuonna 2013.


title: Sofia Linde

text: Lähde: IAAF


title: Naskalileuka

text: Naskalileuka ("Omosudis lowii") on auloppikaloihin kuuluva kalalaji. Sitä tavataan kaikista trooppisista ja subtrooppisista valtameristä syvistä vesistä. Se on ainoa laji naskalileukojen (Omosudidae) heimossa. Eräissä lähteissä sitä pidetään purjeliskokaloihin (Alepisauridae) kuuluvana.


title: Naskalileuka

text: Naskalileuka on pienehkö kala, joka kasvaa suurimmillaan noin 30 cm pitkäksi. Tyypillinen pituus on noin 20 cm. Tyypillisiä oiirteitä ovat suuret silmät, iso pää, suuri silmien taakse ulottuva suu ja massiivinen alaleuka. Hampaat ovat kookkaat ja osa hampaista ovat torahammasmaisia. Kalan selkäevä on lyhyt ja pyrstöevä on voimakkaasti haarautunut. Naskalileualla on rasvaevä. Väriltään naskalileuaka on selästään ruskea ja vatsastaan hohtavan hopeanharmaa. Perä- ja selkäevät ovat mustat. Naskalileuka on hermafrodiitti.


title: Naskalileuka

text: Naskalilauekaa tavataan Atlantista, Intian valtamerestä ja Tyynestämerestä trooppisilta ja subtrooppisilta alueilta. Ne elävät yksittäin tai pieninä ryhminä tyypillisesti 700–4 300 metrin syvyydessä. Sen ravintoa ovat kalat ja selkärangattomat eläimet, kuten nilviäiset ja se kykenee nielemään itseään kookkaampiakin saaliita.


title: Baarn

text: Baarn () on kunta ja kaupunki Alankomaissa Utrechtin provinssissa. Baarnin pinta-ala on 33,01 km². ja Baarnissa asuu on 24 268 asukasta (31.12.2012), joten asukastiheys on 735 as./km².


title: Valeria Straneo

text: Valeria Straneo (s. 5. huhtikuuta 1976 Alessandria) on italialainen kestävyysjuoksija.


title: Valeria Straneo

text: Vasta vanhemmalla iällä kestävyysjuoksun eliittiin murtautunut Straneo pitää hallussaan Italian ennätystä sekä maratonilla että puolimaratonilla. Hän saavutti Moskovan MM-kisoissa 2013 hopeaa maratonilla, johdettuaan kilpailua alusta aina 40 kilometriin saakka. Loppukiritaistelussa Straneo kuitenkin hävisi hallinneelle mestarille, Kenian Edna Kiplagatille 14 sekunnilla. Zürichin EM-kilpailuissa 2014 Straneo sijoittui myös toiseksi. Tuolloin hän johti kilpailua pitkään yhdessä voittajan Christelle Daunayn kanssa, mutta hävisi tälle lopulta 13 sekunnilla. Lontoon olympialaisissa 2012 Straneo oli maratonilla seitsemäs, puolimaratonin MM-kilpailuissa 2014 kahdeksas ja maastojuoksun EM-kilpailuissa 2011 kymmenes.. Hän voitti kultaa Välimeren kisojen puolimaratonilla 2013.


title: Valeria Straneo

text: Lähde: IAAF


title: Ruandan frangi

text: Ruandan frangi ("RWF") on Ruandan rahayksikkö, joka on ollut käytössä vuodesta 1964 lähtien. Tuota ennen Ruandassa oli käytössä siirtomaavallan aikainen eli Kongon frangi. Ruandan frangi jakaantuu 100 centimeen.


title: Ruandan frangi

text: Vuoden 2010 vaihtokursseilla muunnettuna yksi Yhdysvaltain dollari vastaa noin 570 Ruandan frangia.


title: Rasmus Mägi

text: Rasmus Mägi (s. 4. toukokuuta 1992 Tartto) on virolainen yleisurheilija, jonka päälaji on 400 metrin aitajuoksu. Hän kilpailee myös 400 metrin juoksussa.


title: Rasmus Mägi

text: Alle 18-vuotiaiden MM-kilpailuissa 2009 Mägi pääsi välieriin 400 metrin aidoissa. Alle 20-vuotiaiden MM-kilpailuissa 2010 hän juoksi ajan 53,86 eikä selviytynyt jatkoon alkueristä. Hän sijoittui neljänneksi alle 20-vuotiaiden EM-kilpailuissa 2011. Helsingin EM-kilpailuissa 2012 Mägi sijoittui viidenneksi juostuaan finaalissa ajan 50,01. Lontoon olympialaisissa 2012 hän jäi alkueriin ajalla 50,05. Alle 23-vuotiaiden EM-kilpailuissa 2013 Mägi saavutti pronssia omalla sekä maansa ennätysajalla, 49,19. Moskovan MM-kilpailuissa 2013 hän karsiutui välierissä.


title: Rasmus Mägi

text: Vuonna 2014 Mägi paransi Viron ennätystä 400 metrin aitajuoksussa kolmesti; Ostravassa 17. kesäkuuta aikaan 48,87, Tallinnassa 3. elokuuta 48,77 ja Zürichin EM-kilpailuiden välierässä 13. elokuuta 48,54. EM-kilpailuiden loppukilpailussa hän juoksi hopealle ajalla 49,06. Hän karsiutui välierissä Pekingin MM-kilpailuissa 2015 ja Amsterdamin EM-kilpailuissa 2016. Rio de Janeiron olympialaisissa 2016 hän sijoittui kuudenneksi Viron ennätysajalla 48,40. Berliinin EM-kilpailuissa 2018 hän oli kuudes.


title: Rasmus Mägi

text: Hänen ennätyksensä 400 metrillä on 46,40, jonka hän juoksi kesäkuussa 2013.


title: HMAS Anzac (FFH 150)

text: HMAS Anzac (viirinumero FFH 150) on Australian laivaston Anzac-luokan helikopterifregatti.


title: HMAS Anzac (FFH 150)

text: Alus tilattiin Tenix Defence Systemsiltä. Aluksen köli laskettiin 5. marraskuuta 1993, ja alus laskettiin vesille 16. syyskuuta 1994. Alus otettiin palvelukseen 18. toukokuuta 1996.


title: Anton Makarenko

text: Anton Semjonovitš Makarenko (, 13. maaliskuuta 1888 Harkovan läänin Sumyn kihlakunnan Belopolje – 1. huhtikuuta 1939 Moskova) oli neuvostoliittolainen kasvatustieteilijä ja kirjailija.


title: Anton Makarenko

text: Anton Makarenko syntyi rautatieläisen perheeseen, suoritti opettajakurssin Krementšugissa ja työskenteli opettajana Ukrainassa. Hän valmistui Pultavan opettajainstituutista vuonna 1917. 1920–1930-luvuilla Makarenko johti alaikäisten rikollisten työsiirtolaa Pultavan lähellä ja lasten työkommuunia Harkovan esikaupungissa. Vuonna 1937 hän siirtyi Moskovaan keskittyäkseen kirjalliseen ja teoreettiseen toimintaansa.


title: Anton Makarenko

text: Makarenkon kasvatusfilosofia korostaa kollektivismin ja työn merkitystä sekä vanhempien vastuuta perheessä. Hän esitti näkemyksensä teoreettisten kirjoituksiensa ohella kaunokirjallisissa teoksissaan kuten "Paljasjalkaiset isännät" ("Pedagogitšeskaja poema", 1933–1935) ja "Liput torneissa" ("Flagi na bašnjah", 1938). Kirjailijan ajatukset herättivät aluksi kritiikkiä, mutta Stalinin autoritarismin voimistuessa niitä alettiin pitää ”kommunistisen kasvatuksen” malliesimerkkinä.


title: Nafissatou Thiam

text: Nafissatou "Nafi" Thiam (s. 19. elokuuta 1994 Namur, Belgia) on belgialainen seitsenottelija ja olympiavoittaja.


title: Nafissatou Thiam

text: Thiam sijoittui neljänneksi Villeneuve d'Ascqin alle 18-vuotiaiden MM-kilpailuissa 2011 ja 14:nneksi alle 20-vuotiaiden MM-kilpailuissa Barcelonassa 2012. Hän oli viisiottelussa kuudes Göteborgin EM-hallikilpailuissa 2013. Hän voitti seitsenottelun alle 20-vuotiaiden Euroopan-mestaruuden Rietissä 2013 pistein 6298. Moskovan MM-kilpailuissa 2013 hän oli neljästoista.


title: Nafissatou Thiam

text: Thiam sijoittui korkeushypyssä kahdeksanneksi Sopotin MM-hallikilpailuissa 2014. Zürichin EM-kilpailuissa 2014 hän sai seitsenottelussa pronssia pistein 6423. Prahan sisäratojen EM-kilpailuissa 2015 Thiam sai viisiottelussa hopeaa ennätyspisteillään 4696. Tallinnan alle 23-vuotiaiden EM-kilpailuissa 2015 hän sai hopeaa korkeushypyssä tuloksella 187. Pekingin MM-kilpailuissa 2015 Thiam sijoittui seitsenottelussa 11:nneksi.


title: Nafissatou Thiam

text: Thiam sijoittui Amsterdamin EM-kilpailuissa korkeushypyssä neljänneksi tuloksella 193. Hän voitti seitsenottelun olympiakultaa Rion olympialaisissa 2016. Pistesaldo 6810 oli hänen uusi henkilökohtainen ennätyksensä, ja samalla myös Belgian ennätys. Thiam kukisti hallitsevan olympiavoittajan Jessica Ennis-Hillin 35 pisteellä. Sisäratojen EM-kilpailuissa Belgradissa 2017 Thiam voitti kultaa viisiottelussa tuloksella 4870.


title: Nafissatou Thiam

text: Toukokuussa 2017 Thiam otteli Götzisissä tuloksen 7013 pistettä, ollen neljäs 7000 pisteen ylittäjä seitsenottelussa. Ottelusarjassaan hän heitti keihäässä Belgian ennätyksen 59,32 m. Lontoon MM-kilpailuissa 2017 hän voitti seitsenottelun kultaa pistein 6784. Hän voitti seitsenottelun Euroopan-mestaruuden Berliinissä 2018 pistein 6816.


title: Nafissatou Thiam

text: Lähde: IAAF, Tilastopaja


title: Vjatšeslav Šiškov

text: Vjatšeslav Jakovlevitš Šiškov (; 3. lokakuuta 1873 Bežetsk – 6. maaliskuuta 1945 Moskova) oli venäläinen neuvostokirjailija.


title: Vjatšeslav Šiškov

text: Vjatšeslav Šiškov syntyi kauppiasperheeseen, valmistui Vyšni Volotšokin teknisestä opistosta ja työskenteli Siperiassa jokien tutkijana sekä vuodesta 1915 lähtien liikenneministeriössä Pietarissa. Hänen ensimmäinen kertomuskokoelmansa "Sibirski skaz" (”Siperialaistarina”) ilmestyi vuonna 1916. Neuvostoliiton kirjallisuuselämän ”myötäilijöihin” kuuluneen Šiškovin merkkiteoksia on tyyliltään realistinen Siperian-kuvaus "Ugrjum-reka" (”Ugrjumjoki”, 1933). Kirjailijan historiallinen suurromaani "Jemeljan Pugatšov" sai Stalin-palkinnon vuonna 1946.


title: Marietta Šaginjan

text: Marietta Sergejevna Šaginjan (; 2. huhtikuuta 1888 Moskova – 21. maaliskuuta 1982 Moskova) oli venäläinen neuvostokirjailija.


title: Marietta Šaginjan

text: Marietta Šaginjan syntyi armenialaisen lääkärin ja vanhan kauppiassuvun tyttären perheeseen. Hän opiskeli filosofiaa ja julkaisi ensimmäisen teoksensa vuonna 1903. Šaginjanin symbolistinen runokokoelma "Orientalia" (1913) herätti suurta huomiota. Hänen vallankumousta edeltävien filosofisten pohdiskelujensa yhteenveto on vuonna 1923 ilmestynyt romaani "Svoja sudba" (”Oma kohtalonsa”).


title: Marietta Šaginjan

text: Šaginjan suhtautui innostuneesti lokakuun vallankumoukseen ja osallistui aktiivisesti 1920-luvun kirjallisuuselämään. Vuosina 1924–1925 hän julkaisi salanimellä Jim Dollar avoimesti propagandististen seikkailukertomusten sarjan "Mess Mend". Ensimmäisen viisivuotissuunnitelman aikana Šaginjan kirjoitti kiitetyn tuotantoromaanin "Gidrotsentral" (”Keskusvoimala”, 1930). Kirjailijan ensimmäinen Lenin-aiheinen teos "Bilet po istorii" (”Historian tenttikysymys”, 1938) sai sen sijaan ideologisen murskavastaanoton.


title: Marietta Šaginjan

text: 1940- ja 1950-luvuilla Šaginjan kirjoitti lähinnä kuvauksia ja kirjallisuustieteellisiä tutkimuksia. Hän sai tohtorinarvon Taras Ševtšenkoa käsittelevästä kirjastaan (1944) ja Stalin-palkinnon kuvauskokoelmasta "Putešestvije po Sovetskoi Armenii" (”Matka Neuvosto-Armeniassa”, 1950). 1960-luvulla Šaginjan laati neliosaisen Lenin-aiheisen teossarjan, joka sai Lenin-palkinnon vuonna 1972. Kirjailijan muistelmat "Tšelovek i vremja" (”Ihminen ja aika”) ilmestyivät vuonna 1980.


title: Marietta Šaginjan

text: Šaginjan oli Neuvostoliiton kommunistipuolueen jäsen vuodesta 1942. Hänet on palkittu muun muassa lokakuun vallankumouksen ja kahdella Leninin kunniamerkillä. Vuonna 1976 hän sai sosialistisen työn sankarin arvonimen.


title: Meg & Dia

text: Meg & Dia oli yhdysvaltalainen vuonna 2004 perustettu rock-yhtye. Sen perustivat sisarukset Meg ja Dia Frampton, mutta myöhemmin siihen liittyi enemmän jäseniä. Vuonna 2005 yhtye teki levytyssopimuksen Doghouse Recordsin kanssa. Myöhemmin yhtye teki levytyssopimuksen Warner Brosin kanssa, joka kuitenkin päättyi vuonna 2010. Vuonna 2011 Dia osallistui Yhdysvalloissa "The Voice" -laulukilpailuun, jossa hän sijoittui toiseksi. Meg ilmoitti lokakuussa 2012, että yhtye ei julkaise enää musiikkia tällä nimellä, vaan hän ja Dia keskittyvät omiin projekteihinsa.


title: HMAS Arunta (FFH 151)

text: HMAS Arunta (viirinumero FFH 151) on Australian laivaston Anzac-luokan helikopterifregatti.


title: HMAS Arunta (FFH 151)

text: "HMAS Arunta" tilattiin Tenix Defence Systemsiltä ja sen köli laskettiin 22. heinäkuuta 1995. Alus laskettiin vesille 28. kesäkuuta 1996 ja se otettiin palvelukseen 12. joulukuuta 1998.


title: Melanie Klaffner

text: Melanie Klaffner (s. 22. toukokuuta 1990 Waidhofen an der Ybbs) on itävaltalainen tennispelaaja. Parhaimmillaan hän on ollut kaksinpelissä WTA-listan sijalla 175 tammikuussa 2014 ja nelinpelissä sijalla 148 toukokuussa 2009. Hän on voittanut urallaan 11 ITF-turnausta kaksinpelissä.


title: Melanie Klaffner

text: Fed Cup -debyyttinsä Klaffner teki vuonna 2006.


title: Erica Moore

text: Erica Moore (s. 25. maaliskuuta 1988) on yhdysvaltalainen yleisurheilija, joka kilpailee 800 metrin juoksussa.


title: Erica Moore

text: Sisäratojen MM-kilpailuissa 2012 Moore saavutti pronssia 800 metrillä juostuaan uudeksi ennätysajakseen 1.59,97.


title: Erica Moore

text: Mooren ulkoratojen ennätys 400 metrillä on 52,60, jonka hän juoksi toukokuussa 2010. 400 metrin aidat hän on juossut parhaimmillaan aikaan 56,21 toukokuussa 2010. 800 metrillä hänen ennätyksensä on 2.00,05 heinäkuulta 2012 ja seitsenottelussa 5553 pistettä toukokuulta 2010.


title: Jukataninpeurahiiri

text: Jukataninpeurahiiri ("Peromyscus yucatanicus") on Keski-Amerikassa tavattava jyrsijälaji.


title: Jukataninpeurahiiri

text: Jukataninpeurahiirtä tavataan Jukatanin niemimaalla Meksikossa ja Guatemalassa. Se on luokiteltu elinvoimaiseksi, koska se on laajalle levinnyt ja yleinen, eikä sen uskota olevan vähenemässä.


title: Jukataninpeurahiiri

text: Jukataninpeurahiiri elää alankoalueiden metsissä. Se voi lisääntyä vuoden ympäri, mutta lisääntymisaktiivisuus on suurimmillaan sadekausien aikaan. Jukataninpeurahiiri saa kerrallaan 1–4 poikasta. Keskimääräinen poikasluku on 2,8.


title: Itämainen hevonen

text: Itämaiset hevoset ovat vanhoja kuumaverihevosrotuja, joista tunnetuimpia ovat arabianhevonen ja berberihevonen, turkmeeninhevonen ja siitä kehitetty ahaltekhevonen. Itämaisten hevosten merkitys maailman hevosrotujen kehityksessä on todella merkittävä, esimerkiksi "englannintäysiverinen" kehitettiin 1600–1700-luvuilla etupäässä risteyttämällä eurooppalaisia tammoja itämaisiin oreihin.


title: Mannermainen bulldoggi

text: Mannermainen bulldoggi ("Continental Bulldog") on sveitsiläinen koirarotu. Se ei ole vielä FCI:n tunnustama, mutta sekä Sveitsin Kennelliitto "Schweizerische Kynologische Gesellschaft" (SKG) että suurin osa FCI:n yhteistyömaista on hyväksynyt sen virallisesti. Lisäksi SKG jätti vuoden 2011 alussa FCI:lle pyynnön sen kansainvälisestä rekisteröimisestä uudeksi sveitsiläiseksi roduksi, ja se saa jo mm. osallistua myös kansainvälisiin Sveitsissä järjestettyihin FCI-näyttelyihin.


title: Mannermainen bulldoggi

text: Mannermainen bulldoggi on keskikokoinen, lähes neliönmuotoinen, tiivisrakenteinen ja atleettinen. Selkeä bulldoggin rotutyyppi on tarkkoja mittasuhteita tärkeämpi ominaisuus. Kirsun tulee olla musta. Pyöreät ja toisistaan etäällä sijaitsevat silmät ovat väriltään tummanruskeat. Sekä ruusu- että taittokorvat sallitaan. Voimakkaan hännän tulee olla joko suora tai vain hieman kaareutunut. Lyhyt ja sileä karvapeite voi olla joko yksi- tai kaksivärinen, ja kaikki sellaiset värit, joihin liittyy musta kirsu sallitaan. Kaksivärisillä pohjavärin tulee olla valkoinen ja muunväristen merkkien toivotaan muodostavan epäsymmetrisiä kuvioita. Sininen väritys on epätoivottava, vaikkakin sallittu. Myös musta maski sallitaan. Urosten säkäkorkeus on 42–46 cm ja narttujen 40–44 cm. Paino vaihtelee 20–30 kg välillä ja sen tulisi olla suhteutettuna säkäkorkeuteen.


title: Mannermainen bulldoggi

text: Rodun ihailijoiden mukaan ei ole olemassa toista keskisuurta molossityyppistä perhekoiraa, jolla olisi yhtä joustava luonne. Tätä pidetäänkin yhtenä sen ainutlaatuisimmista piirteistä, minkä lisäksi se on itsevarma, valpas ja ystävällinen. Aggressiivisuus ja arkuus ovat epätyypillisiä ja ei-toivottuja ominaisuuksia.


title: Mannermainen bulldoggi

text: Sveitsin eläinsuojelulaki (artikla 10) määrää, että jalostus ei saa tuottaa eläimelle liikaa terveydellistä tai rakenteellista haittaa. Nykyinen englanninbulldoggi ei täyttänyt lain vaatimuksia, minkä vuoksi päätettiin jalostaa uusi keskikokoinen bulldoggi, jolla kuitenkin olisi tavallisen englanninbulldoggin luonne. Tähän Sveitsin kennelliiton tukemaan jalostusohjelmaan käytettiin englanninbulldoggia ja terveemmän rakenteen omaavaa vanhaenglanninbulldoggia, joiden välisistä risteytyksistä syntyi alkuperäistä englanninbulldoggia muistuttanut koira. Koska alkoi olla selvää, että kyseessä ei ollut enää pelkkä erillinen jalostuslinja vaan uudentyyppinen rotu, se päätettiin nimetä kotimaansa sijainnin mukaan mannermaiseksi bulldoggiksi. FCI:llä oli jo alusta lähtien merkittävä osuus rodun synnyssä, sillä monet ratkaisevat päätökset koskien jalostusohjelmaa tehtiin FCI:n kanssa tapahtuneiden neuvottelujen pohjalta.


title: Mannermainen bulldoggi

text: Continental Bulldog Club Switzerland (CBCS) perustettiin 5. joulukuuta 2004, ja Sveitsin kennelliitto tunnusti rodun virallisesti 19. helmikuuta 2005 hyväksyen samalla myös sen ensimmäisen rotumääritelmän. 24. tammikuuta 2011 eräs CBCS:n keskeisimmistä jäsenistä, Imelda Angehrn, päätti lähteä autolla Belgiaan saadakseen tavata FCI:n pääjohtajan Yves de Clercqin henkilökohtaisesti. Hän toi samalla mukanaan kaikki viralliseen tilapäiseen FCI-hyväksyntään vaadittavat dokumentit, joten enää tarvitaan vain FCI:n virallinen vastaus. Koska tällä hetkellä lähes kaikki FCI:n yhteistyömaat ovat tunnustaneet rodun, on todennäköistä että mannermainen bulldoggi saavuttaa pian myös kansainvälisen hyväksynnän. Mikäli näin tapahtuu, tulee siitä samalla ensimmäinen FCI:n tunnustama ”vanhantyyppinen” bulldoggirotu, ja se tulee samalla tarjoamaan huomattavasti terveemmän vaihtoehdon englannin- ja ranskanbulldoggille.


title: Yrjö Kortelainen

text: Yrjö Tapani Kortelainen (1907–1996) oli suomalainen opettaja, joka tallensi tekstein, valokuvin ja piirustuksin vanhaa Enontekiön alueen rakennus- ja kansankulttuuria.


title: Yrjö Kortelainen

text: Kortelainen toimi opettajana Enontekiön Hetassa vuodesta 1948 alkaen aina eläkkeelle jäämiseensä saakka. Naimisissa Aili Kortelaisen (o.s. Puumalainen) kanssa.


title: Intempo

text: Intempo on Benidormissa, Espanjassa sijaitseva 189 metriä korkea pilvenpiirtäjä. Alun perin siitä oli suunniteltu tulevan 20-kerroksinen, mutta kesken rakennustöiden arkkitehdit halusivat kaksinkertaistaa korkeuden. Rakennusvaiheessa kuitenkin hisseille unohdettiin varata tilaa, ja tällä hetkellä hissillä pääsee vain 20 kerrokseen asti. Pilvenpiirtäjä valmistui maaliskuussa 2014.


title: Sulin

text: Sulin on tai on ollut seuraavien henkilöiden sukunimi:


title: Carla Calò

text: Carla Calò (21. syyskuuta 1926 Palermo) on italialainen näyttelijä.


title: Carla Calò

text: Teatterinäyttelijänä aloittanut Calò teki ensimmäisen elokuvaroolinsa Carlo Ludovico Bragaglian elokuvassa "Il falco rosso" (”Punainen haukka”) vuonna 1949. Sen jälkeen hän esiintyi lukuisissa viihde-elokuvissa, joiden tyylilajit vaihtelivat peplumista spagettiwesterneihin ja eroottisiin komedioihin. Calò näytteli myös televisioelokuvissa. Hän käytti toisinaan taiteilijanimeä "Carrol Brown".


title: Vitalis Pantenburg

text: Vitalis Peter Joseph Pantenburg (3. kesäkuuta 1901 Wittlich, Rheinland-Pfalz, Saksa – jälkeen 1976) oli saksalainen diplomi-insinööri, talousmaantieteilijä, toimittaja, kirjailija, kääntäjä ja valokuvaaja. Hän oli naimisissa kirjailija ja valokuvaaja Lieselotte Kattwinkelin kanssa. Pantenburg teki useita matkoja Norjaan, Pohjois-Ruotsiin ja Suomen Lappiin sekä Petsamoon ja harjoitti samalla myös tiedustelua Saksan hyväksi.


title: Vitalis Pantenburg

text: Pantenburg opiskeli energiataloutta, sähkötekniikkaa ja talousmaantiedettä Hannoverin Gottfried Wilhelm Leibniz-yliopistossa ja Braunschweigin teknillisessä yliopistossa. Vuonna 1935 hänestä tuli Saksan ja Pohjoismaiden välisiä suhteita vahvistamaan pyrkineen Nordische Gesellschaft-yhdistyksen Kölnin-toimiston johtaja. Samana vuonna ilmestyi Pantenburgin laatima artikkeli "Beitrag Eine Begegnung mit dem Hakenkreuz im hohen Norden".


title: Vitalis Pantenburg

text: Saksan armeijan tiedustelupalvelun Abwehrin päällikkö amiraali Wilhelm Canaris määräsi 1930-luvun lopulla Pantenburgin johtamaan pohjois-Skandinaviaan kohdistuvaa tiedustelua. Näissä tehtävissä Pantenburg teki 1930-luvun lopulla yhteensä kuusi matkaa tälle alueelle. Pantenburg teki muun muassa matkan Norjaan sekä pohjois-Ruotsiin kuvatakseen ja kartoittaakseen linnoituslaitteita Bodenin ja Narvikin ympäristössä. Norjan miehityksen jälkeen Pantenburg työskenteli muun muassa Finsessä Norjassa sijainneessa Saksan valtakunnan ilmailuministeriön alaisessa tutkimuslaitoksessa ("Erprobungsstelle Nord (Arktis)") jossa testattiin laitteiden ym. toimintaa äärimmäisen kylmissä napaolosuhteissa.


title: Vitalis Pantenburg

text: Sodan jälkeen Pantenburg työskenteli Deutsche Gesellschaft für Polarforschung-tutkimuslaitoksen palveluksessa. Hän teki yhdessä vaimonsa puoli vuotta kestäneen tutkimusmatkan Kanadaan 1949–1950. Retken aikana Pantenburgit matkaisvat 30 000 kilometrin matkan autolla. Pantenburgit asuivat 1950-luvulla Rodenkirchenissä ja 1970-luvulla Hahnwaldissa, 1970-luvun lopulla Pantenburgit muuttivat asumaan Saksasta Baleaareille.


title: Vitalis Pantenburg

text: Pantenburg kirjoitti useita matkakirjoja tekemiltään matkoilta ja laati myös kansantajuisia luonnontieteitä käsitteleviä teoksia sekä aikuisille, nuorille että lapsille. Kaksi Pantenburgin kirjoista, 1938 ilmestynyt "Rußlands Griff um Nordeuropa" ja 1943 ilmestynyt "Finnland," joutui sotien jälkeen kiellettyjen kirjojen listalle Neuvostoliiton miehitysvyöhykkeellä itäisessä Saksassa. Kirjan "Rußlands Griff um Nordeuropa" suomennos "Venäjä uhkaa Pohjolaa" oli niiden kirjojen joukossa jotka Suomen kustannusyhdistys pyysi 1944 ja 1945 kirjakaupoille lähettämissään kirjeissä poistamaan näytteiltä ja myynnistä.


title: Lieselotte Kattwinkel

text: Lieselotte Kattwinkell (27. maaliskuuta 1915 Solvytšegodsk, Venäjä – 1993) oli saksalainen kirjailija, kääntäjä ja valokuvaaja. Hän oli naimisissa toimittaja ja kirjailija Vitalis Pantenburgin kanssa.


title: Lieselotte Kattwinkel

text: Kattwinkel teki talvella 1938 pororetken Pallastunturilta Karigasniemen Pyhäjärven, Inarin, Ivalon ja Suonikylän kautta Petsamon Liinahamariin. Hänen retkestä kirjoittamansa kirja "Lapin hullu" julkaistiin suomennettuna 1943. Kattwinkelin aviomies Vitalis Pantenburg matkasi samaan aikaan Pallakselta Pohjois-Norjan kautta Petsamoon. Hänen tiedetään toimineen myös Saksan tiedustelijana.


title: Lieselotte Kattwinkel

text: Kirja "Lapin hullu" on käännetty myös norjaksi.


title: Lieselotte Kattwinkel

text: Sodan jälkeen Kattwinkel teki yhdessä miehensä kanssa puoli vuotta kestäneen tutkimusmatkan Kanadaan 1949–1950. Retken aikana Pantenburgit matkasivat 30 000 kilometrin matkan autolla. Pantenburgit asuivat 1950-luvulla Rodenkirchenissä ja 1970-luvulla Hahnwaldissa, 1970-luvun lopulla he muuttivat asumaan Saksasta Baleaareille.


title: Lahden vesiurut

text: Lahden vesiurut on musikaalinen suihkulähde, joka sijaitsee Lahdessa Kariniemen puistossa, noin 300 metriä linja-autoasemalta länteen. Lahti Energia rakensi sen vuonna 1997. Vesiurut ovat toiminnassa kesä-marraskuussa.


title: Lahden vesiurut

text: Lahden vesiurut on Pohjoismaiden suurin musikaalinen suihkulähde.


title: Cahul

text: Cahul (, ) on Moldovan eteläsosien merkittävimpiä kaupunkeja ja Cahulin piirin hallintokeskus. Kaupungin väkiluku oli vuoden 2014 alussa noin 40 900. Tämä oli noin kolmannes Cahulin piirin 124 700 asukkaasta. Kaupungin väkiluku oli kasvanut runsaalla 5 000 hengellä vuosikymmenessä, sillä vuoden 2004 väestönlaskennassa asukkaita oli 35 488.


title: Cahul

text: Cahulin seudulla käytiin aikoinaan eräs Venäjän–Turkin sodan (1768–1774) ja koko vuosisadan suurimmista taisteluista. Tämä "Cahulin taistelu" (eli Kagulin taistelu) käytiin heinäkuussa 1770 ja päättyi Venäjän imperiumin voittoon. Neuvostoliiton aikana tapahtumalle pystytettiin muistomerkki Cahuliin.


title: Cahul

text: Kaupungissa toimii kaksi yliopistoa. Näistä tunnetumpi on vuonna 1999 perustettu Cahulin valtionyliopisto, joka on nimetty Bogdan Petriceicu Hasdeun mukaan.


title: Viktor Lioutik

text: Viktor Vladimirovitš Lioutik (, s. 24. marraskuuta 1952 Hrodna, Neuvostoliitto) on Venäjän ortodoksisen kirkon rovasti. Hän toimii Moskovan patriarkaatin virallisena edustajana Suomessa.


title: Viktor Lioutik

text: Lioutik opiskeli Pietarin teologisessa akatemiassa vuosina 1972–1978 ja papiksi hänet vihittiin 1980. Vuosina 1998–1999 Lioutik toimi Helsingissä Venäjän ortodoksisen kirkon alaisen Pokrovan seurakunnan pappina. Heinäkuussa 1999 hänet nimitettiin Moskovan patriarkaatin Suomen edustajaksi. Vuonna 2004 Lioutik valittiin myös Ruotsissa toimivien Venäjän ortodoksisen kirkon seurakuntien rovastiksi.


title: Viktor Lioutik

text: Lisäksi hän työskentelee Moskovan patriarkaatin Suomessa julkaiseman Blagovest-verkkolehden päätoimittajana.


title: Uri Ariel

text: Uri Jehuda Ariel (s. 22. joulukuuta 1952 Afula, Israel) on israelilainen poliitikko. Ariel on ollut Israelin asunto- ja rakennusministeri maaliskuusta 2013 lähtien sekä parlamentaarikko vuodesta 2001 lähtien. Hän edustaa kansallismielistä Juutalaisten koti -puoluetta.


title: Uri Ariel

text: Tammikuussa 2012 viittä oikeistolaisaktivistia vastaan nostettiin syytteet, koska he olivat jäljittäneet Israelin puolustusvoimien operaatioita Länsirannalla ja yrittäneet häiritä juutalaissiirtokuntien laittomien laitamien evakuointeja. Tämän jälkeen Uri Ariel ilmoitti, että hänkin oli tiedottanut asevoimien liikkeistä. Myös Likudin parlamentaarikko Ze'ev Elkin oli antanut oikeistoaktivisteille tietoa asevoimien liikkeistä.


title: Uri Ariel

text: Uri Arielin ehdotuksesta knesset hyväksyi lokakuussa 2012 lain, jonka mukaan holokaustikuvien tai kansallissosialististen haukkumanimien esittämisestä julkisuudessa voi saada 100 000 sekelin sakon ja enintään puolen vuoden vankeustuomion.


title: Uri Ariel

text: Oikeistolaisen tutkimuslaitoksen Mattot Arimin mukaan Uri Ariel oli knessetin oikeistolaisin edustaja vuonna 2011.


title: Uri Ariel

text: Ulkomaat ovat arvostelleet juutalaissiirtokuntien rakentamista, mutta Uri Ariel on tyrmännyt arvostelun. Elokuussa 2013, asunto- ja rakennusministerinä, hän sanoi, että ”mikään maa maailmassa ei hyväksy toisten maiden saneluja siitä, mihin saa rakentaa ja mihin ei”.


title: Uri Ariel

text: Uri Ariel asuu Kfar Adumimissa. Asevoimissa Ariel palveli 7. pataljoonan etulinjan sotamiehenä, joukkueenjohtajana ja majurina. Koulutuksenaan hän on käynyt lukion. Ariel on naimisissa ja hänellä on kuusi lasta.


title: Isolobodon portoricensis

text: Isolobodon portoricensis on sukupuuttoon kuollut hutialaji.


title: Isolobodon portoricensis

text: Lajia tavattiin luonnonvaraisena Hispaniolassa ja sen lähisaarilla. Se kuoli sukupuuttoon 1500-luvulla. Häviämisen tärkeimpänä syynä pidetään sen elinalueille päässeiden mangustien ja mustarottien aiheuttamaa saalistusta.


title: Isolobodon portoricensis

text: "Isolobodon portoricensis" tunnetaan huonosti, mutta sen on raportoitu eläneen monenlaisissa elinympäristöissä.


title: JKKI-35 SM-turnaus

text: JKKI-35 SM-turnaus on suomalainen jalkapallon ikämiesturnaus, joka on pelattu vuodesta 1982 lähtien. JKKI on lyhenne sanoista "Jalkapallon Kunnossa Kaiken Ikää" ja 35 tarkoittaa vähintään 35 vuoden ikäisiä pelaajia. Jalkapallon Kunnossa Kaiken Ikää on osa Kunnossa kaiken ikää -toimintaohjelmaa. JKKI-35-sarjan peliaika on 2 x 30 min (2013).


title: JKKI-35 SM-turnaus

text:
Ikämiesten sarjoja on myös muille ikäluokille: JKKI-40, JKKI-45 jne. Iäkkäämpien sarjoissa JKKI-50 ja siitä ylöspäin peliaika on 2 x 25 min (2013).
JKKI-35 mestarit kautta aikojen ovat:


title: Häikäilemättömät (vuoden 1955 elokuva)

text: Häikäilemättömät ("The Big Combo") on Joseph H. Lewisin ohjaama film noir -elokuva vuodelta 1955. B-elokuvien ohjaajaksi luokiteltu Lewis aloitti ohjaajanuransa 1937 ja ohjasi vajaat 40 elokuvaa ennen kuin 1950-luvun lopulla siirtyi televisiosarjojen pariin. Hänen arvostettuihin elokuviinsa kuuluu muun muassa "Rikosten pyörteessä" ja myös "Häikäilemättömät".


title: Häikäilemättömät (vuoden 1955 elokuva)

text: Poliisietsivä on saanut pakkomielteen rikollisjoukkueen johtajan Brown (Richard Conte) kiinni saamisesta mutta on myös ihastunut gangsterin tyttöystävään (Jean Wallace). Vähistä aineksista Lewis on saanut runollisen tarinan, jossa hän hyödyntää film noirin keinoja, voimakkaita kontrasteja, varjoja, sumua ja poikkeuksellisia kuvakulmia. Varsin rohkea ja tuottajassakin epävarmuutta herättänyt oli kohtaus jossa Conte alkaa suudella Wallacea mutta vaipuu kuvan ulkopuolelle samalla kun katsojan katse tarttuu Wallacen kasvoihin. Elokuvassa on raakuutta. Lee Van Cleefin ja Earl Hollimanin esittämien palkkamurhaajien lämmin suhde saa nykykatsojan silmissä homoeroottisia sävyjä. Vaikka elokuva ei kriitikon mukaan yllä elokuvan "Rikosten pyörteessä" rinnalle, se on omassa luokassaan laadukas.


title: Häikäilemättömät (vuoden 1955 elokuva)

text: Elokuvan musiikki oli vuonna 1955 kirjoittaneiden Varietyn kriitikoiden mielestä linjassa elokuvan tunnelman kanssa. Elokuvaa on verrattu jopa Fritz Langin "Gangsterikuninkaaseen".


title: Iltatähti

text: Iltatähti voi tarkoittaa seuraavia asioita:


title: Idänmetsähiiri

text: Idänmetsähiiri ("Apodemus uralensis"), joskus myös vaivaismetsähiiri tai uralinmetsähiiri, on Euroopan itäosissa ja Aasiassa tavattava jyrsijälaji. Sitä on aiemmin pidetty pikkumetsähiiren ("Apodemus sylvaticus") alalajina.


title: Idänmetsähiiri

text: Idänmetsähiirtä tavataan Euroopan itäosissa ja Aasiassa. Lännessä sen levinneisyysalue ulottuu Itävaltaan ja Tšekkiin, etelässä Turkkiin ja idässä Kiinan ja Mongolian länsiosiin. Laji on luokiteltu elinvoimaiseksi, koska se on yleinen ja laajalle levinnyt eikä sillä ole tunnettuja uhkia.


title: Idänmetsähiiri

text: Idänmetsähiiri suosii elinympäristöinään metsänreunoja ja avoimia alueita metsien läheisyydessä.


title: Joseph H. Lewis

text: Joseph H. Lewis (1907–2000) oli yhdysvaltalainen elokuvaohjaaja, joka ohjasi lähinnä B-luokan elokuvia. Hänen arvostetuimpiin ohjauksiinsa kuuluvat "Rikosten pyörteessä" ja "Häikäilemättömät". 1950-luvun lopussa hän siirtyi televisiosarjojen pariin.


title: Joseph H. Lewis

text: Lewis on palkittu kahdesti merkittävästä urastaan, Los Angelesin elokuvakriitikkojen yhdistyksen palkinnolla ja St. Louisin kansainvälisillä elokuvajuhlilla.


title: Reino Gikman

text: Reino Gikman (väärennettyjen henkilötietojen mukaan s. 27. maaliskuuta 1930 Ino, Terijoki) oli Neuvostoliiton tiedustelupalvelun KGB:n Länsi-Euroopassa toimineen agentin käyttämä peitehenkilöllisyys. Gikmanin nimeä käyttäneellä agentilla oli Suomen passi, ja hän asui useita vuosia Suomessa esiintyen tällä nimellä. Agentti paljastui keväällä 1989.


title: Reino Gikman

text: Gikmanin valehenkilöllisyys oli peräisin vuonna 1952 tehdystä varkaudesta, kun neljä Suomen ortodoksisen kirkon luovutettuun Karjalaan jääneiden seurakuntien kirkonkirjaa varastettiin Kuopiossa sijainneesta varastosta. Gikman sai passinsa Suomen Moskovan suurlähetystöstä jo ennen Suomeen tuloaan. Hän saapui Suomeen 1966 ja työskenteli sitten useissa eri työpaikoissa muun muassa Suomalaisen kirjakaupan palveluksessa.


title: Reino Gikman

text: Vuonna 1968 "Gikman" meni naimisiin Martta Niemisen kanssa, jolla oli Suomen passi ja jota epäiltiin myös Neuvostoliiton vakoojaksi. Heille syntyi 1969 poika Düsseldorfissa.


title: Reino Gikman

text: "Gikman" asui vuodesta 1979 alkaen Wienissä ja työskenteli raporttien mukaan YK:n palveluksessa Pariisissa. Hän katosi Wienistä kesäkuussa 1989. Amerikkalainen Neuvostoliiton hyväksi työskennellyt vakooja Felix Bloch, joka työskenteli Wienissä 1980–1987 paljastui 27. huhtikuuta 1989, kun hänen ja "Gikmanin" välistä puhelinkeskustelua salakuunneltiin.


title: Reino Gikman

text: Suojelupoliisi paljasti syksyllä 1970 Suomessa asuneen ortodoksipastori Vladimir Tsvetkovin, joka oli KGB:n toimeksiannosta kopioinut ja myös täydentänyt salaa ortodoksisten seurakuntien kirkonkirjoissa olleita henkilötietoja sekä välittänyt KGB:lle tietoja etenkin ulkomaille muuttaneista henkilöistä. Näiden tietojen avulla oli sitten rakennettu valehenkilöllisyyksiä KGB:n agenteille.


title: Reino Gikman

text: Gikmanin ohella vastaavia KGB:n luomia valehenkilöllisyyksiä olivat ainakin "Olavi Toivonen" (s. 5. elokuuta 1927, henkilöllisyyttä käytettiin 1960-luvulla) ja "Veikko Pöllänen" (henkilöllisyys käytössä 1980-luvun alussa).


title: Talcahuano

text: Talcahuano on satamakaupunki Chilessä. Se sijaitsee Biobíon alueella, Concepciónin maakunnassa.


title: Talcahuano

text: Talcahuano sijaitsee Tyynen valtameren rannalla, etelään Chilen keskialueelta. Se on yksi Concepciónin maakunnan kymmenestä kaupungista. Talcahuano sijaitsee keskimäärin vain metrin merenpinnan yläpuolella. Alueen ilmastoa leimaa viileä, kuiva kesä ja kostea ja leuto talvi. Lämpimimmän kuukauden keskiarvo on yli 22 °C ja kylmimmän alle 5 °C. Seitsemän lämpimimmän kuukauden keskiarvo on yli 10 °C. Kasvillisuusvyöhyke on subtrooppinen sademetsä.


title: Talcahuano

text: Kaupungin sijainti Etelä-Amerikan laatan ja Nazca-laatan saumakohdassa altistaa sen säännölliselle maanjäristysten uhalle. Lisäksi Talcahuanon alavuus johtaa usein kaupungin itäosassa virtaavan Andaliénjoen voimakkaaseen tulvimiseen.


title: Talcahuano

text: Ensimmäistä kertaa Talcahuano mainitaan, kun italokapteeni Juan Bautista Baptene löysi Biobíojoen suun tutkimusmatkallaan Chilen rannikoilla vuonna 1544. Talcahuanon kaupunki perustettiin virallisesti 5. marraskuuta 1764, kun espanjalainen siirtomaahallitsija Antonio de Guill y Gonzaga rakennutti sinne sataman. Kaupunki on nimetty Araucanían alueen päällikön Talcahueñun mukaan. Mapuche-intiaanien kielellä Talcahueno tarkoittaa "mahtavaa taivasta".


title: Talcahuano

text:
Amerikkalaiset valaanpyyntialukset käyttivät Talcahuanon satamaa 1800-luvulla.
27. helmikuuta 2010 Talcahuanoa ravisteli 8,8 magnitudin maanjäristys ja järistyksen synnyttämä, keskimäärin noin 1,8-metrinen tsunami. Niiden seurauksena kaikkiaan 80 prosenttia kaupungin ihmisistä jäivät kodittomiksi. Viikon jälkeen 20 oli raportoitu kuolleen ja 18 kadonneen. On arvioitu, että Talcahuanolla kestää vuosikymmen toipua katastrofin aiheuttamista vaurioista.


title: Talcahuano

text: Talcahuanossa asuu yhteensä 250 348 asukasta, joista metropolialueella noin 249 000 (vuoden 2002 laskennan mukaan). Väestöstä 16-17 prosenttia elää äärimmäisessä köyhyydessä tai köyhyydessä. Talcahuanon asutustiheys on 1 700 as./km², mikä tekee siitä maailman seitsemänneksi tiheimmin asutun.


title: Talcahuano

text: Syntyvyys kaupungissa on 13,50 ja kuolleisuus 5,90 tuhatta ihmistä kohden.


title: Talcahuano

text: Yleisin uskonto Talcahuanossa on katolilaisuus: katolilaisia on noin 59 prosenttia.


title: Talcahuano

text: Satama ja meri ovat hyvin perinteisiä työllistäjiä Talcahuanossa. Satama-alueella on ollut käynnissä myös uudelleenkehitysprojekteja, joilla siitä on tehty monipuolisempi mm. elvyttämään turismia.


title: Talcahuano

text: Kaupungin henkilöstömäärissä mitattuna suurimpia työllistäviä aloja ovat rakentaminen, metalliteollisuus ja kuljetus, varastointi ja tietoliikenne. Työttömyysaste Talcahuanon alueella on 11,68.Club Deportivo Huachipato on talcahuanolainen jalkapalloseura, joka pelaa Chilen pääsarjassa. Seura on voittanut liigan historiassaan kahdesti, ja sen kotistadion on Estadio CAP.


title: Talcahuano

text: Kaupungin jalkapallon edustusjoukkue Estrella de Marissa 1910-luvulla pelannutta Ramón Unzagaa pidetään saksipotkun eli polkupyöräpotkun kehittelijänä.


title: Lounaanmorsiusyökkönen

text: Lounaanmorsiusyökkönen ("Noctua fimbriata") on huomiota herättävän kookas loppukesän ja alkusyksyn yöperhoslaji.


title: Lounaanmorsiusyökkönen

text: Lounaanmorsiusyökkösen sukupuolet eroavat toisistaan etusiipien värisävyn osalta. Naaraat ovat vaalean kellanruskeita kun koiraiden sävy on tummanruskea. Siipien kuviointi on kuitenkin samanlainen. Etusiivissä sisempi poikkiviiru erottuu hieman taustaväriä tummempana. Ulompi poikkiviiru on vaalea viiru, joka tekee mutkan ulospäin. Viirujen väliin jäävällä alueella munuaistäplä näkyy niin ikään vaalean viirun rajaamana. Siiven ulkoreuna ulomman poikkiviirun ulkopuolella on muuta siipeä vaaleampi ja siinä erottuvat sekä vaalea aaltoviiru että tumma kärkitäplä etureunassa. Takasiivet ovat lämpimän kirkkaankeltaiset ja niissä on huomattavan leveä, mustanruskea kaarijuova. Takasiivessä ei ole keskipilkkua. Siipiväli 53–60 mm.


title: Lounaanmorsiusyökkönen

text: Ruskeat etusiivet ja keltaiset, tumman kaarijuovan kirjomat takasiivet ovat myös muille morsiusyökkösille tunnusomainen piirre.


title: Lounaanmorsiusyökkönen

text: Lounaanmorsiusyökköstä tavataan Pohjois-Afrikasta ja Euroopan länsiosista Etelä-Venäjälle ja Kaukasukselle. Suomessa laji on jokseenkin yleinen, mutta havainnot painottuvat vahvasti etelä- ja lounaisrannikoille. Hajanaisia havaintoja on suunnilleen Kokkola–Jyväskylä–Imatra-linjalle saakka. Perhoset lentävät yhtenä sukupolvena heinäkuulta syyskuulle huipun ollessa heinä-elokuun vaihteessa.


title: Lounaanmorsiusyökkönen

text: Laji viihtyy lehti- ja sekametsissä, lehdoissa sekä puistoissa ja puutarhoissa, mutta myös avoimemmissa ympäristöissä kuten kedoilla ja ahoilla. Aikuisia perhosia tulee valolle, mutta erityisen hyvin makealla nesteellä kostutetulle syötille. Naaraita tavataan koiraita useammin. Laji talvehtii toukkana ja toukka koteloituu keväällä maaperään.


title: Lounaanmorsiusyökkönen

text: Toukka elää monilla erilaisilla ruohovartisilla kasveilla, mutta joskus pyös puilla ja pensailla.


title: Surinamen dollari

text: Surinamen dollari ("SRD") on Surinamen rahayksikkö, joka on ollut käytössä vuodesta 2004 lähtien. Tuolloin se otettiin käyttöön korvaamaan aiemmin käytössä ollut Surinamen guilder suhteella yksi dollari on 1 000 guilderia. Surinamen dollari jakaantuu 100 centiin.


title: Surinamen dollari

text: Vuoden 2011 vaihtokurssien mukaan yksi Yhdysvaltain dollari vastasi 3,25 Surinamen dollaria.


title: Cricetidae

text: Cricetidae on jyrsijöiden heimo, johon kuuluvat myyrät, hamsterit, Uuden maailman rottien ja hiirten kolme alaheimoa sekä harjarotta.


title: Cricetidae

text: "Mammal Species of the World" -teoksen mukaan heimoon kuuluvat seuraavat alaheimot:


title: Sluggish cognitive tempo

text: Sluggish cognitive tempo (SCT) on tarkkaavaisuus- ja ylivilkkaushäiriöstä täysin erillinen tarkkavaisuushäiriö. Se on tunnistettu erilliseksi oireistokseen 1980-luvulta lähtien. Se on kuitenkin vahvasti yhteydessä ADHD:n, erityisesti ADHD-I alatyyppiin. ADHD ja SCT voivat myös esiintyä samanaikaisesti. Ensimmäinen maininta SCT:stä/ADHD-I:stä on vuodelta 1775. Liitännäisoireena esiintyy huomattavasti vähemmän ODD:ta () ja käytöshäiriöitä kuin ADHD:ssa. Ahdistusta ja mahdollisesti myös masennusta esiintyy runsaammin. SCT:n esiintyvyys väestössä on 1–1,5 %.


title: Sluggish cognitive tempo

text: Amerikkalainen DSM tai Eurooppalainen ICD diagnoosijärjestelmät eivät toistaiseksi sisällä omaa numeroaan SCT:lle.


title: Sluggish cognitive tempo

text: Tyypillisiä oireita ovat:Kuten ADHD:ssa oireita esiintyy jossain määrin kaikilla ihmisillä. Kliinisesti merkittävää on, että oireet ovat vakavia ja kroonisia sekä aiheuttavat merkittävää haittaa henkilölle. Oireet vaikeuttavat henkilön selviytymistä elämässä, työssä tai opiskelussa, sekä vapaa ajalla.


title: Sluggish cognitive tempo

text: SCT:n hoidosta on hyvin vähän tutkimuksia ja tulokset ovat vaihtelevia. Toistaiseksi lääkityksenä on tutkittu ainoastaan ADHD-lääkkeitä, lähinnä metyylifenidaattia. Osassa tutkimuksista vaste oli huono ja potilaat vastasivat ainoastaan tavallista pienemmillä annoksilla. Toisaalta joissain tutkimuksissa vaste oli hyvä, eikä annostuksella ollut merkitystä.


title: Hiirimäiset jyrsijät

text: Hiirimäiset jyrsijät ("Myomorpha") on jyrsijöihin kuuluva alalahko. Siihen kuuluu yli 1 500 lajia ja noin 38 % koko maailman nisäkäslajeista kuuluu hiirimäisiin jyrsijöihin.


title: Hiirimäiset jyrsijät

text: Hiirimäisiä jyrsijöitä tavataan lähes koko maailmassa Etelämannerta, Uutta-Seelantia ja joitain pieniä valtamerten saaria lukuun ottamatta.


title: Krezip

text: Krezip oli alankomaalainen pop rock -yhtye, joka perustettiin vuonna 1997 Tilburgissa. Huomionarvoista yhtyeen alkuaikoina oli sen jäsenten nuoret iät. Esimerkiksi solisti ja keulahahmo Jacqueline Govaert oli vasta 15-vuotias perustaessaan sitä. Muun muassa juuri yhtyeen ikärakenteesta johtuneista ennakko-oletuksista huolimatta se kuitenkin menestyi hyvin 1900- ja 2000-lukujen taitteessa julkaisten useita albumeja ja singlejä.


title: Krezip

text: Yhtyeen nimellä ei tiedetä olevan varsinaista merkitystä, mutta yleisen oletuksen mukaan sen alkuperänä on hollanninkielinen sana "perzik", eli suomeksi "persikka", josta nimi on anagrammi.


title: Krezip

text: Krezipin kokoonpano sen alkuaikoina oli nelihenkinen, muodostuen Jacqueline ja Anne Govaertista, Annelies Kuijstersista sekä Joost van Haarenista. Instrumentteina yhtyeellä oli käytössään bassokitara, rytmikitara ja kosketinsoittimet, ja alussa heillä oli vaikeuksia saada vakituista rumpalia liittymään heihin. Krezipin erään, 1990-luvun loppupuolen esiintymisen aikana Thijs Romeijn oli yleisön joukossa. Hän vaikuttui niin suuresti yhtyeen esiintymisenergiasta, että lähestyi heitä konsertin jälkeen. Kävi ilmi, että Romeijn oli rumpali, ja kiinnostunut liittymään heihin. Pian hänestä tulikin yhtyeen viides jäsen, mutta hän irtautui ryhmästä vuonna 2004. Vuotta myöhemmin Krezip hankki Romeijn paikalle uuden rumpalin, Bram van den Bergin, joka säilyi mukana aina historian päättymiseen saakka.


title: Krezip

text: Väitteiden mukaan Krezip sai useita tarjouksia eri levy-yhtiöiltä. He valitsivat Warner Music Groupin vuonna 2000. Saman vuoden aikana he nauhoittivat debyyttialbuminsa "Nothing Less", jolla esiintyi ensimmäinen single, "Wont Cry". Vuonna 2004 levy-yhtiöksi vaihdettiin Sony Music Entertainment, Warner Musicin pakotettua hollantilaisen Warner Music Beneluxin lopettamaan sopimukset kaikkien kotimaisten artistien ja yhtyeiden kanssa.


title: Krezip

text: Krezipin lopettaessa toimintansa vuonna 2009 se käsitti kuusi jäsentä, joista neljä oli alkuperäisiä. Yhtye päätti elämänkaarensa 27. kesäkuuta pidettyyn konserttiin "Sweet Goodbyes", joka järjestettiin Heineken Music Hallissa.


title: Alyeska Pipeline Service Company

text: Alyeska Pipeline Service Company on yhdysvaltalainen yrityskonsortio, joka omistaa Trans-Alaskan öljyputken ja vastaa sen toiminnasta. Melkein 1 300 kilometriä pitkä putki kuljettaa öljyä Alaskan pohjoisosista Valdezin öljysatamaan. Konsortio perustettiin vuonna 1970, jotta hiljattain löydetystä Prudhoe Bayn öljykentästä saataisiin taloudellisesti kannattava. Alyeskan tehtävänä oli suunnitella, rakentaa, ylläpitää ja käyttää Trans-Alaskan öljyputkea. Se on eri öljy- ja kaasuyritysten omistuksessa. Omistajiin kuuluvat BP (47 %), ConocoPhillips (28 %), ExxonMobil (20 %), Koch Industries (3 %) ja Chevron (1 %).


title: Murronkulma

text: Murronkulma (koulupiirinä aiemmin Luodesuo) on kyläkunta ja entinen koulupiiri Jokioisilla Kanta-Hämen maakunnassa.


title: Murronkulma

text: Kulmakunnalla on 175 asukasta, ja siellä toimii Jokioisten Murron kyläyhdistys. Toiminnan keskuksena on kyläyhdistyksen omistama talkootupa. Kulmakunnalla on aiemmin toiminut Luodesuon kansakoulu. Koulu lopetettiin vuonna 1968.


title: Murronkulma

text: Kulmakunnan osa-alueita ovat Kyyhkysmäki, Peltosuo, Murronkulma ja Luodesuo. Tärkein liikenneväylä kulmakunnan sisällä on Murronkulmantie. Kulmakunta sijaitsee Jokioisten keskustan välittömässä läheisyydessä valtatien 10 molemmin puolin, ja se muodostuu pääosin Jokioisten Vaulammin, Haapaniemen ja Niemen kylien takamaista. Kulmakunta rajoittuu etelässä Someron Sylvänän, Ollilan ja Paltan kylien takamailla sijaitsevaan Koisthuhdan kulmakuntaan Somerolla ja idässä Tammelan Torron kylään.


title: Murronkulma

text: Luonnonympäristöä kulmakunnalla hallitsevat Loimijoen sivujoki Haapajoki ja kulmakunnan halki kulkeva Syrjänharju. Myös Suomen suurin luonnontilainen keidassuo Torronsuo Tammelassa ulottuu kulmakunnan alueella hiukan Jokioisten puolelle. Asutus keskittyy laajojen peltoaukeittein reunoille.


title: Murronkulma

text: Paikallisia nähtävyyksiä ovat siirtoväen asuttamisen muistoksi pystytetty Karjalaisten muistokivi sekä luonnonmuistomerkiksi vuonna 1963 rauhoitettu siirtolohkare Satulinkivi eli Vahankivi, joka on kolmen kunnan, Jokioisten, Tammelan ja Someron ja nyttemmin myös kahden maakunnan, Kanta-Hämeen ja Varsinais-Suomen rajakivi.


title: Murronkulma

text: Vuonna 2013 Murronkulma valittiin Kanta-Hämeen vuoden kyläksi. Perusteina valinnalle mainittiin Murronkulman kylätoiminnan kylän ja kunnan kokoon nähden vahva innovatiivisuus ja yhteisöllisyys, mistä osoituksena on ollut muun muassa osallistuminen ja aloittellisuus Jokioisten pitäjänsuunnitelman laadinnassa vuonna 2012.


title: Bligh Reef

text: Bligh Reef on riutta Alaskassa Prince Williamin lahdessa. Säiliöalus "Exxon Valdez" törmäsi 1989 riuttaan ja aiheutti katastrofaalisen öljyonnettomuuden. Tämän jälkeen riutalle määrättiin asennettavaksi loisto. Se ei kuitenkaan estänyt onnettomuuksia kokonaan, sillä vuonna 2010 proomu ajoi riutalle ja vuosi mereen muutama tuhat gallonaa öljyä. Bligh Reefille on törmännyt myös muun muassa Alaska Steamship Companyn matkustaja-alus "Olympia", joka ajoi riutalle joulukuussa 1910. Kaikki 123 matkustajaa ja miehistönjäsenet pelastettiin alukselta.


title: Peurahiiret

text: Peurahiiret eli valkojalkamyyrät ("Peromyscus") on jyrsijäsuku.


title: Peurahiiret

text: "Mammal Species of the World" -teoksen mukaan peurahiirten sukuun kuuluvat seuraavat lajit:


title: Oulun keskustaajama

text: Oulun keskustaajama on väkiluvultaan Suomen neljänneksi suurin taajama ja kaupunkialue. Taajama sijaitsee Pohjois-Pohjanmaan maakunnassa ja Oulun seutukunnassa. Oulun keskustaajaman väkiluku on 198 358 asukasta, ja sen maapinta-ala on 199,05 km², joten taajaman väestötiheys on 996,5 as./km². Taajamassa rakennusten välinen välimatka saa olla korkeintaan 200 m.


title: Melillan raja-aita

text: Melillan raja-aita erottaa Marokon ja Espanjalle kuuluvan Melillan autonomisen kaupungin toisistaan. Aidan tarkoitus on pysäyttää laiton maahanmuutto. 12 kilometriä pitkä piikkilanka-aita rakennettiin vuonna 1998. Sitä korotettiin vuonna 2006, jolloin siitä tuli kuusi metriä korkea. Aidassa on sadan metrin välein liiketunnistimia ja videokameroita. Lisäksi se on varustettu myös kyynelkaasua levittävillä suihkuilla. Rajaa valvotaan valvontatorneista.


title: Vilho Harle

text: Vasili Vilho Harle (s. 1947 Nilsiä) on suomalainen kansainvälisen politiikan tutkija ja professori.


title: Vilho Harle

text:
Yhteiskuntatieteiden tohtori Vilho Harle on toiminut Tampereen yliopiston kansainvälisen politiikan professorina (emeritus 2010) ja valtio-opin professorina (2000–2003). Hän oli myös Lapin yliopiston kansainvälisen politiikan professorina 1997–2004 ja Helsingin yliopiston yleisen valtio-opin (kansainvälinen politiikka) dosenttina 1985–1993.
Vilho Harle on Kansalaispuolue rp.:n kannattaja, "asiantuntijajäsen".


title: Paweł Fajdek

text: Paweł Fajdek (s. 4. kesäkuuta 1989 Świebodzice, Ala-Sleesian voivodikunta) on puolalainen moukarinheiton kolminkertainen maailmanmestari. Hän edustaa KS Agros Zamość -seuraa.


title: Paweł Fajdek

text: Fajdek sijoittui neljänneksi Bydgoszczin alle 20-vuotiaiden MM-kilpailuissa 2008 ja kahdeksanneksi Kaunasin alle 23-vuotiaiden EM-kilpailuissa 2009. Hän voitti alle 23-vuotiaiden Euroopan-mestaruuden Ostravassa 2011 tuloksella 78,54. Hän sai kultaa myös Shenzhenin universiadeissa tuloksella 78,14. Daegun MM-kilpailuissa hän sijoittui 11:nneksi. Lontoon olympialaisissa 2012 hän jäi karsinnassa ilman tulosta.


title: Paweł Fajdek

text: Fajdek sai kultaa Kazanin universiadeissa 2013 tuloksella 79,99. Myöhemmin samana vuonna hän voitti kultaa Moskovan MM-kisoissa 2013 avauskierroksen heitollaan 81,97. Zürichin EM-kilpailuissa 2014 hän sijoittui toiseksi tuloksella 82,05. 23. elokuuta 2014 hän heitti tuloksen 83,48 m ja paransi Szymon Ziółkowskin nimissä ollutta Puolan ennätystä kymmenellä senttimetrillä. Vuoden 2015 universiadeissa Gwangjussa hän sai kultaa tuloksella 80,05. Fajdek voitti kultaa myös Pekingin MM-kisoissa 2015 tuloksella 80,88 ja Amsterdamin EM-kisoissa 2016 tuloksella 80,93. Rion olympialaisissa Fajdek heitti karsinnassa tuloksen 72,00 m ja karsiutui loppukilpailusta. Lontoon MM-kilpailuissa 2017 Fajdek voitti kultaa tuloksella 79,81 m. Taipein universiadeissa hän voitti neljännen universiadikultansa. Berliinin EM-kilpailuissa 2018 hän sai hopeaa tuloksella 78,69.


title: Paweł Fajdek

text: Fajdek voitti Euroopan joukkuemestaruuskilpailujen moukarinheiton vuosina 2013, 2015 ja 2017 sekä sijoittui toiseksi vuosina 2011 ja 2014. Puolan-mestaruuden hän voitti 2012, 2014, 2015 ja 2016.


title: Hauhon kirkonkylä

text: Hauhon kirkonkylä on kylä, kirkonkylä ja taajama Hauholla Hämeenlinnassa Kanta-Hämeessä. Taajamassa on 1 163 asukasta (31.12.2011).


title: Hauhon kirkonkylä

text: Kirkonkylä sijaitsee Hauhonselän rannalla harjun rinteessä kylänraitin varrella, joka on osa historiallista Ylistä Viipurintietä. Kylän maamerkkinä on 1500-luvun alusta peräisin oleva harmaakivinen Hauhon kirkko. Tämän ympärillä sijaitsee tiiviisti muutamia vanhojen maatilojen talouskeskuksia sekä 1800-luvun lopulta peräisin olevaan pienasutukseen liittyviä rakennuksia. Kirkon vieressä ovat myös Hauhon pappila ja 1700-luvulla rakennettu lainamakasiini.


title: Hauhon kirkonkylä

text: Hauhon kirkonkylä kuuluu Museoviraston vuonna 2009 määrittelemiin Suomen valtakunnallisesti merkittäviin rakennettuihin kulttuuriympäristöihin ja on myös osa Ympäristöministeriön vuonna 1992 määrittelemää Hauhonselän valtakunnallisesti arvokasta maisema-aluetta.


title: Hauhon kirkonkylä

text: Hauhon kirkonkylän vanhassa osassa on kyläyhdistyksenä Hauhon Wanha Raitti ry, joka on toiminut erityisesti alueen historiallisen ympäristön kunnostamiseksi. Yhdistyksen alueella harjoittaman suunnitelmallisen ja pitkäjännitteisen, myös muualle malliksi kelpaavan kylätoiminnan perusteella Hauhon Vanha Raitti valittiin vuonna 2011 Kanta-Hämeen vuoden kyläksi.


title: Petteri Lehtinen

text: Jyri Petteri Lehtinen (s. 11. joulukuuta 1973 Espoo) on kilpauransa lopettanut suomalainen uimari. Seuratasolla hän edusti Lahden Kalevaa.


title: Petteri Lehtinen

text: Lehtinen voitti kilpaurallaan yhden arvokisamitalin, 400 metrin sekauinnin lyhyen radan MM-pronssin Palma de Mallorcalla 1993. Hän edusti Suomea myös olympiatasolla Barcelonassa 1992, missä oli 200 metrin rintauinnissa 27:s, 200 metrin sekauinnissa 21:nen, 400 metrin sekauinnissa 12:s ja 4×200 metrin vapaauintiviestissä 12:s, ja Atlantassa 1996, missä sijoittui 200 metrin sekauinnissa 19:nneksi.


title: Janne Blomqvist

text: Janne Mikael Blomqvist (s. 6. toukokuuta 1972 Helsinki) on kilpauransa lopettanut suomalainen uimari. Seuratasolla hän edusti Marjaniemen Uimareita.


title: Janne Blomqvist

text: Blomqvist edusti Suomea olympiatasolla Barcelonassa 1992, missä oli 50 metrin vapaauinnissa 30:s, 100 metrin vapaauinnissa 38:s ja 4×100 metrin vapaauintiviestissä 14:s, ja Atlantassa 1996, missä hän sijoittui 50 metrin vapaauinnissa 36:nneksi ja 4×100 metrin vapaauintiviestissä 12:nneksi.


title: Sosialistilaki

text: Sosialistilaki () oli Saksan keisarikunnassa vuonna 1878 säädetty poikkeuslaki ”sosiaalidemokratian yhteiskunnalle vaarallisia pyrkimyksiä” vastaan. Valtakunnankansleri Otto von Bismarckin aloitteesta säädetyn lain tarkoituksena oli tukahduttaa sosiaalidemokraattinen puolue-, järjestö- ja julkaisutoiminta. Lain läpimenoa valtiopäivillä konservatiivien ja kansallisliberaalien äänienemmistöllä edesauttoi kaksi epäonnistunutta attentaattia keisari Vilhelm I:tä vastaan. Tekosyynä käytetyillä attentaateilla ei kuitenkaan ollut yhteyttä sosialidemokraatteihin ja heidän puolueeseensa Saksan sosialistiseen työväenpuolueeseen.


title: Sosialistilaki

text:
Lain voimassaoloaikana 1878–1890 kiellettiin sosialidemokraattisiksi tai sosialistisiksi katsotut järjestöt, kokoukset ja juhlat sekä estettiin sosialidemokraattisten kirjapainojen, ammattiyhdistysten ja apukassojen toiminta. Satoja henkilöitä tuomittiin vankeuteen tai karkotettiin kotiseuduiltaan. Osa puolueen edustajista päätyi maanpakoon. Sosialistisen työväenpuolueen edustajat valtiopäivillä saattoivat jatkaa parlamentaarista toimintaa vain yksityishenkilöinä.
Bismarckin suunnitteleman taktiikan mukaisesti sosialistilain ohella kehitettiin myös sosiaalista lainsäädäntöä (sairausvakuutuslaki 1883, tapaturmavakuutus 1884). Kaikista kielloista ja myönnytyksistä huolimatta sosialistilailla ei ollut toivottua vaikutusta. Puolue jatkoi toimintaansa maanalaisena ja se painatti äänenkannattajaansa "Der Socialdemokrat" -lehteä sekä Zürichissä että Lontoossa. Vainotoimet vain lisäsivät puolueen kannatusta työväestön keskuudessa. Vuoden 1890 valtiopäivillä lain voimassaoloa ei enää jatkettu.


title: Lennart Lindroos

text: Karl Gustaf Lennart Lindroos (2. joulukuuta 1886 Helsinki, Suomen suuriruhtinaskunta – ?) oli suomalainen uimari. Seuratasolla hän edusti Helsingin Uimaseuraa.


title: Lennart Lindroos

text: Lindroos edusti Suomea olympiatasolla Tukholmassa 1912, missä karsiutui välierissä 200 ja 400 metrin rintauintimatkoilla.


title: Lennart Lindroos

text: Lindroos voitti vuonna 1912 Suomen-mestaruuden 100 metrin selkäuinnissa ajalla 1.36,3.


title: Lennart Lindroos

text: Lindroos teki vuonna 1911 100 metrin selkäuinnin lyhyen radan Suomen-ennätyksen ajalla 1.36,4. Ennätys pysyi voimassa viisi vuotta, kunnes rikottiin vuonna 1916.


title: Mia Hagman

text: Mia Kristiina Hagman (s. 18. elokuuta 1979 Helsinki) on kilpauransa lopettanut suomalainen uimari. Seuratasolla hän edusti Simmis Hyvinkäätä.


title: Mia Hagman

text: Hagman edusti Suomea olympiatasolla Atlantassa 1996, missä sijoittui 100 metrin rintauinnissa 32:nneksi, 200 metrin rintauinnissa 27:nneksi ja 4×100 metrin sekauintiviestissä 14:nneksi.


title: Marja Heikkilä

text: Marja Elina Heikkilä (s. 12. syyskuuta 1977 Haapajärvi) on kilpauransa lopettanut suomalainen uimari. Seuratasolla hän edusti Oulun Uimaseuraa.


title: Marja Heikkilä

text: Heikkilä edusti Suomea olympiatasolla Atlantassa 1996, missä sijoittui 4×100 metrin vapaauintiviestissä 16:nneksi.


title: Minna Salmela

text: Minna Helena Haipus (o.s. Salmela, s. 3. toukokuuta 1971 Oulu) on kilpauransa lopettanut suomalainen uimari. Seuratasolla hän edusti Oulun Uimaseuraa.


title: Minna Salmela

text: Salmela edusti Suomea kaksissa kesäolympialaisissa. Barcelonassa 1992 hän oli 50 metrin vapaauinnissa 31:nen, 100 metrin vapaauinnissa 24:s ja 4×100 metrin sekauintiviestissä 15:s. Atlantassa 1996 hän sijoittui 50 metrin vapaauinnissa 34:nneksi, 100 metrin vapaauinnissa 22:ksi, 4×100 metrin vapaauintiviestissä 16:nneksi ja 4×100 metrin sekauintiviestissä 14:nneksi.


title: Kalle Varonen

text: Kalle Petteri Varonen (s. 11. huhtikuuta 1974 Ulvila) on kilpauransa lopettanut suomalainen uimari. Seuratasolla hän edusti Valkeakosken Uimareita ja aikuisiällä Tampereen Työväen Uimareita.


title: Kalle Varonen

text: Varonen edusti Suomea olympiatasolla Atlantassa 1996, missä sijoittui 100 metrin vapaauinnissa 44:nneksi ja 4×100 metrin vapaauintiviestissä 12:nneksi.


title: Miss Rock

text: Miss Rock on vuosittain järjestettävä suomalainen kauneuskilpailu. Kilpailu on valtakunnallinen ja siihen saavat osallistua yli 18-vuotiaat Suomen kansalaiset. Tavanomaisista missikisoista poiketen Miss Rockissa tatuoinnit ja lävistykset ovat täysin sallittuja. Paino- ja pituusrajoitteita tai yläikärajaa kilpailussa ei ole. Kilpailua on järjestetty vuodesta 2013 ja sen järjestää helsinkiläinen tapahtumatuottaja Jonna Schildt.


title: Miss Rock

text: Kilpailua ei ole järjestetty vuoden 2017 jälkeen.


title: Miss Rock

text: Suomen ensimmäinen Miss Rock -kilpailu käytiin vuonna 2013 ja sen voitti Daniela Nieminen. Tuomaristossa olivat Wallu Valpio, Susanna Penttilä, Nina Cristal, Piritta Lumous sekä Bar Bäkkärin ja Fiorellan edustajat.Vuoden 2014 Miss Rock -tittelin voitti Daniela Koskinen. Finaali käytiin 31. toukokuuta Helsingissä. Tuomareina toimivat Archie Cruz, Sini Tarkkinen, Lassi Sidoro, Katri Sorsa sekä Daniela Nieminen.Vuoden 2015 Miss Rock -kilpailun finaali järjestettiin 16. toukokuuta Helsingissä. Finalistit esiintyvät To/Die/For -yhtyeen musiikkivideolla ”In Black”. Miss Rockiksi valittiin helsinkiläinen tatuointiartisti Jessika Elo. Tuomaristossa nähtiin Nathan Biggs, Pete Parkkonen, Isabel Ljungdell, Jape Perätalo, Sime Yliaska, Daniela Koskinen sekä Jari Kupiainen. Jessika nähtiin Nelosen Hottikset -televisiosarjassa syksyllä 2015.Miss Rock 2016 -kilpailuun haki hieman yli 200 naista ympäri Suomen. Miss Rock 2016 -semifinaalituomareina olivat Jyrki69, Ville Pusa, Jupe Tuomola, Hottis-Suvi ja Anna-Sofia Toivonen sekä Jessika Elo. Finaali oli 23. huhtikuuta Apollo Live Clubilla, Helsingissä. Finaalissa tuomaroivat Esko Eerikäinen, Jucci Hellström, Miss Helsinki 2012 Katrie Daler, tatuointiartisti Olivia Moonchild, Lord Est ja Jessika Elo.


title: Juniorijalkapallo

text: Juniorijalkapallo tarkoittaa amatöörijalkapalloa, jota pelataan juniori-ikäisten kesken. Pelin sääntöjä on muokattu nuoremmille pelaajille sopiviksi.


title: Juniorijalkapallo

text: Suomessa juniorit jaetaan seuraaviin sarjoihin:


title: Juniorijalkapallo

text: Historiassa ikäajat ovat vaihdelleet.


title: Juniorijalkapallo

text: Suomalaisia juniorijalkapallosarjoja ja -turnauksia:


title: Pihlavan huvila-alue

text: Pihlavan huvila-alue eli ns. Huvilaranta on Porissa Pihlavan kaupunginosassa sijaitseva kulttuurihistoriallisesti arvokas 1800-luvun jälkipuoliskon ja 1900-luvun alun huvilakulttuuria edustava alue.


title: Pihlavan huvila-alue

text: Huvila-alue on Yyterinniemellä Pihlavan taajaman luoteispuolella, se rajoittuu Pihlavanlahteen sekä muun muassa Pihlavan sahan ja Porin titaanidioksiditehtaan teollisuusalueisiin. Ennen huvilayhdyskunnan syntyä paikalla oli Yyterin kartanon torppia ja peltoja. Alue on yksi Suomen parhaiten säilyneistä varhaisen huvilakulttuurin edustajista ja kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Pihlavan huvila-alue

text: Pihlavan huvila-alue muodostui 1800-luvun puolivälissä, kun porilaiset teollisuusmiehet ja porvarit alkoivat rakentaa huviloitaan Yyterin kartanon maille. Huvilakäyttöön otettiin myös kartanon vanhoja torppia. Valtaosa alueen huviloista on peräisin 1900-luvun vaihteesta, vanhimmat on rakennettu 1850- ja 1860-luvuilla. Huviloita oli parhaimmillaan 1920-luvulla noin 30 kappaletta. Ne ovat kooltaan noin 250–600 m² ja pääosin puurakenteisia. Samaan kokonaisuuteen lasketaan kuuluvaksi myös Pihlavan sahan asuinalue.


title: Pihlavan huvila-alue

text: Huviloita ovat suunnitelleet useat tunnetut suomalaiset ja ulkomaiset arkkitehdit, kuten Julius Basilier, Torkel Nordman, Karl Lindahl ja Jarl Eklund. Arkkitehtonisesti merkittävimpiä ovat Ahlströmin perheelle kuuluva Honkala sekä Rosenlewin suvun omistamat Grankulla ja tiilirakenteinen funktionalismia edustava Erikstorp. Honkala on muun muassa Maire Gullichsenin syntymäkoti. Sen yhteydessä sijaitsee paviljonki, jossa on Tove Janssonin tekemiä Goethe-aiheisia seinämaalauksia. Wilhelm Rosenlewin rakennuttaman Grankullan rannassa oli 200 metriä pitkä laituri, josta Rosenlew-yhtiöiden omistama höyrylaiva Saga purjehti päivittäin Porin keskustan jokisatamaan.


title: Yousef Masrahi

text: Yousef Ahmed Masrahi (, s. 31. joulukuuta 1987, Riad) on saudiarabialainen pikajuoksija. Hänen päälajinsa on 400 metrin juoksu.


title: Yousef Masrahi

text: Masrahi juoksi 2013 Moskovan MM-kisoissa 400 metrin välierissä Saudi-Arabian ennätyksen 44,61. Loppukilpailussa hän sijoittui kuudenneksi ajalla 44,97. Hän juoksi Pekingin MM-kilpailujen 2015 alkuerissä Aasian ennätyksen 43,93. Loppukilpailussa hän oli kahdeksas ajalla 45,15. Hän karsiutui alkuerissä Berliinin MM-kilpailuissa 2011 ja välierissä Lontoon olympialaisissa 2012. Hän oli kolmas maanosien cupissa 2014.


title: Yousef Masrahi

text: Masrahi saavutti Kantonin Aasian kisoissa 2010 kultaa 4 × 400 metrin viestissä ja pronssia 400 metrillä. Aasian kisoissa Incheonissa 2014 hän voitti 400 metriä ajalla 44,46 ja sai pronssia 4 × 400 metrin viestissä. Aasian-mestaruuskilpailuissa hän saavutti Kōbessa 2011 kultaa 400 metrillä ajalla 45,79 ja hopeaa 4 × 400 metrin viestissä, Punessa 2013 hän voitti kultaa sekä 400 metrillä ajalla 45,08 että 4 × 400 metrin viestissä ja Wuhanissa 2015 hopeaa 400 metrillä ja 4 × 400 metrin viestissä.


title: Yousef Masrahi

text: Masrahi antoi positiivisen dopingnäytteen harjoitusten yhteydessä tehdyssä testissä kesäkuussa 2016 ja sai neljän vuoden kilpailukiellon ajalle 14.7.2016–13.7.2020.


title: Yousef Masrahi

text: Lähde: IAAF


title: Dilšod Nazarov

text: Dilšod Nazarov (s. 6. toukokuuta 1982) on tadžikistanilainen moukarinheiton olympiavoittaja.


title: Dilšod Nazarov

text: Nazarov voitti olympiakultaa Rio de Janeirossa 2016 viidennen kierroksen heitollaan 78,68. Lontoon olympialaisissa 2012 hän sijoittui yhdeksänneksi ja Pekingissä 2008 yhdenneksitoista. Ateenassa 2004 hän jäi karsinnassa ilman tulosta.


title: Dilšod Nazarov

text: Nazarov saavutti hopeaa Pekingin MM-kisoissa 2015 tuloksella 78,55. Hän on sijoittunut MM-kilpailuissa lisäksi viidenneksi Moskovassa 2013, seitsemänneksi Lontoossa 2017, kymmenenneksi Daegussa 2011 ja 11:nneksi Berliinissä 2009. Hän karsiutui loppukilpailusta Helsingissä 2005 ja Osakassa 2007.


title: Dilšod Nazarov

text: Nazarov on voittanut Aasian kisoissa kultaa 2006, 2010 ja 2014, saanut hopeaa 2018 sekä sijoittunut seitsemänneksi 1998 ja yhdeksänneksi 2002. Aasian-mestaruuskilpailuissa hän on saavuttanut kultaa 2009, 2013, 2015, 2017, hopeaa 2005 ja 2007 sekä pronssia 2003. Lisäksi hän on sijoittunut neljänneksi 2002.


title: Dilšod Nazarov

text: Nazarov voitti alle 20-vuotiaiden Aasian-mestaruuden 1999 ja 2001. Saman ikäluokan MM-kilpailuissa hän oli viides 2000. Maanosien cupin hän voitti 2018 ja sijoittui toiseksi 2010.


title: Dilšod Nazarov

text: Nazarov toimii urheilu-uransa ohessa Tadžikistanin yleisurheiluliiton puheenjohtajana.


title: Dilšod Nazarov

text: Lähde: IAAF


title: Anežka Drahotová

text: Anežka Drahotová (s. 22. heinäkuuta 1995 Rumburk) on tšekkiläinen yleisurheilija ja maastopyöräilijä. Hänen päälajinsa on kilpakävely.


title: Anežka Drahotová

text: Drahotová voitti 10 000 metrin kävelyssä alle 20-vuotiaiden Euroopan-mestaruuden Rietissä 2013. Hänen kaksoissiskonsa Eliška sijoittui samassa kilpailussa kolmanneksi. Anežka Drahotová osallistui Rietissä myös 3 000 metrin estejuoksuun, jossa sijoittui yhdeksänneksi. Moskovan MM-kisoissa 2013 hän sijoittui 20 kilometrin kävelyssä seitsemänneksi.


title: Anežka Drahotová

text: Vuonna 2014 Drahotová voitti kultaa 10 000 metrin kävelyssä Eugenen alle 20-vuotiaiden MM-kisoissa nuorten maailmanennätysajalla 42.47,25. Zürichin EM-kilpailuissa hän sai pronssia 20 kilometrin kävelyssä Tšekin ennätysajalla 1.28.08. Vuonna 2015 hän oli Tallinnan alle 23-vuotiaiden EM-kisoissa 20 kilometrin kävelyssä toinen ja 5 000 metrin juoksussa kahdestoista. Saman vuoden Pekingin MM-kisoissa Drahotová oli 20 kilometrin kävelyssä kahdeksas.


title: Anežka Drahotová

text: Drahotová sijoittui 2016 Rio de Janeiron olympialaisissa 20 kilometrin kävelyssä kymmenenneksi. Seuraavana vuonna hän sijoittui 20 kilometrin kävelyssä seitsemänneksi Bydgoszczin alle 23-vuotiaiden EM-kilpailuissa, mutta keskeytti saman matkan Lontoon MM-kilpailuissa.Berliinin EM-kilpailuissa 2018 hän saavutti hopeaa 20 kilometrin kävelyssä ajalla 1.27.03.


title: Anežka Drahotová

text: Lähde


title: Frisland

text: Frisland, myös "Frischlant", "Friesland", "Freezeland", "Frislandia", tai "Fixland", on kuviteltu saari, jonka noin vuosina 1560-1660 luultiin sijaitsevan Pohjois-Atlantilla Islannin etelä- tai lounaispuolella ja joka esiintyy lähes kaikissa tuohon aikaan julkaistuissa tuon alueen kartoissa.


title: Frisland

text: Ensimmäisen kerran Frisland esiintyy venetsialaisen Nicolo Zenon vuonna 1558 julkaisemassa kartassa. Se liittyi hänen julkaisemaansa teokseen "I Commentarii del Viaggio", jota hän väitti esi-isiensä Nicolo ja Antonio Zenon 1300-luvulla kirjoittamaksi ja jonka mukaan nämä olisivat löytäneet Pohjois-Atlantilta muitakin ennen tuntemattomia saaria, joiden tulkittiin tarkoittavan Pohjois-Amerikan mannerta ja Nova Scotiaa. Zenon tarkoituksena oli ilmeisesti osoittaa, että venetsialaiset olisivat löytäneet Pohjois-Amerikan jo yli sata vuotta ennen Kolumbusta. Useimmat nykyiset tutkijat pitävät Zenon teosta väärennöksenä, mutta sen vaikutuksesta Frisland kuitenkin esiintyi maailmankartoilla seuraavien noin sadan vuoden ajan, toisinaan vielä 1700-luvullakin.


title: Frisland

text: Kartoissa esiintyvä virhe sai myös eräät tuon ajan tutkimusmatkailijat erehtymään siitä, missä he olivat käyneet. Esimerkiksi Martin Forbisier luuli vuonna 1578 nähneensä Frislandiin, vaikka hän itse asiassa oli saapunut Grönlannin eteläkärjen edustalle. Hän myös vaati saarta Englannille kuningatar Elisabet I:n nimessä. Kun hän myöhemmin saavutti Baffininmaan, hän luuli sitä Grönlanniksi. Tämän vuoksi Forbisier'n salmi, joka itse asiassa on lahti, esiintyi pitkään kartoissa Baffininmaan rannikolla, vaikka se itse asiassa on Grönlannin eteläkärjessä.


title: Frisland

text: Frisland hävisi maailman kartoilta, kun englantilaiset ja ranskalaiset tutkimusmatkailijat kartoittivat Pohjois-Atlantin tarkemmin.


title: Frisland

text: Alun perin Frisland (jonka nimen voidaan selittää tarkoittavan "jäätynyttä maata") tarkoitti mahdollisesti Islantia, mutta se esiintyi pitkään kartoissa Islannista erillisenä saarena. Myöhemmin se saatettiin samastaa myös Färsaarten kanssa, mutta kartoissa se oli niistäkin useiden satojen kilometrien päässä. Frederick J. Pohl on kuitenkin samastanut sen Fair Islen ("Fer Islandin") kanssa, joka sijaitsee Shetlandin ja Orkney-saarten välissä.


title: Juri Oleša

text: Juri Karlovitš Oleša (, 3. maaliskuuta 1899 Jelisavetgrad – 10. toukokuuta 1960 Moskova) oli venäläinen neuvostokirjailija.


title: Juri Oleša

text: Juri Oleša syntyi köyhtyneeseen aatelisperheeseen ja vietti lapsuutensa Odessassa. Hän opiskeli yliopistossa, liittyi vuonna 1919 puna-armeijaan ja työskenteli toimittajana. Vuonna 1922 Oleša muutti Moskovaan, jossa hän kirjoitti rautatieläisten "Gudok"-lehteen runomuotoisia pakinoita nimimerkillä "Zubilo".


title: Juri Oleša

text: Olešan vuonna 1927 ilmestynyt romaani "Kateus" ("Zavist", 1927) ja siihen perustuva näytelmä "Zagovor tšustv" (”Tunteiden salaliitto”, 1929) herättivät suurta huomiota. Niiden aiheena on vanhan sivistyneistön kyvyttömyys sopeutua uusiin olosuhteisiin. Kirjailija laati myös suositun lastenkirjan "Kolme paksua" ("Tri tolstjaka", 1928).


title: Juri Oleša

text: 1930-luvun puolivälissä Oleša ajautui syrjään kirjallisuuselämästä. Hän palasi julkisuuteen vuonna 1956 ilmestyneillä valituilla teoksillaan. Vuonna 1965 ilmestyi kirjailijan omaelämäkerrallisten muistiinpanojen kokoelma "Ni dnja bez strotški" (”Ei päivääkään ilman riviä”).


title: Ben Maxwell

text: Benjamin Jeffrey Maxwell (s. 30. maaliskuuta 1988 North Vancouver, Brittiläinen Kolumbia, Kanada) on kanadalainen jääkiekkoilija, joka pelaa KHL-liigajoukkue HK Sotšissa. Hän on pelipaikaltaan keskushyökkääjä, mutta osaa pelata myös laidassa. Hänen vahvuuksiinsa kuuluu kahden suunnan pelaaminen, pelinlukutaidot ja syöttäminen.


title: Ben Maxwell

text: Maxwell on urallaan voittanut kultaa Ivan Hlinkan muistoturnauksesta 2005 sekä kaksi Suomen mestaruutta.


title: Ben Maxwell

text: WHL-joukkue Kootenay Ice varasi Maxwellin koko WHL:n varaustilaisuuden toisena pelaajana Jonathan Toewsin jälkeen kesällä 2003. Hän pelasi kauden 2003–2004 vielä suurimmaksi osaksi PIJHL-joukkue North Delta Devilsissä. WHL:n tulokaskausi 2004–2005 toi Maxwellille runkosarjassa 18 tehopistettä. Kaudella 2005–2006 hän teki läpimurtonsa ja yhden kauden piste-ennätyksensä WHL:ssä tehoilla 28+32=60, joilla Maxwell oli Icen kolmanneksi paras pistemies ja maalintekijä. Kevään 2006 pudotuspeleissä hän jakoi joukkueen sisäisen piste- ja syöttöpörssin voiton Ryan Russellin kanssa tehoilla 3+5=8. Maxwell oli Icen ainoa, jonka teholukema (+1) oli kuuden ottelun jälkeen plussan puolella. Hän pelasi kauden aikana myös CHL Top Prospects Gamessa. Maxwell oli tähdistöottelun yhteydessä pidetyssä kiekonkäsittelykilpailussa 51 pelaajaa käsittäneen ryhmän paras.


title: Ben Maxwell

text: Montréal Canadiens varasi Maxwellin toisella kierroksella 49. pelaajana . Hän pelasi kaksi seuraavaa kautta vielä WHL:ssä. Molemmat jäivät kuitenkin rikkonaisiksi loukkaantumisten takia. Kaudella 2006–2007 Maxwell onnistui tekemään 39 runkosarjaottelussa 53 tehopistettä. Viimeisellä WHL-kaudellaan 2007–2008, kevään 2008 pudotuspeleissä hän oli Icen paras maalintekijä kuudella osumallaan ja myös Maxwellin teholukema +6 oli joukkueen paras.


title: Ben Maxwell

text: Kaudeksi 2008–2009 Maxwell siirtyi Montréal Canadiensin organisaatioon. Hän pelasi valtaosan kaudestaan kuitenkin farmijoukkue Hamilton Bulldogsissa, AHL:ssä. Maxwell oli tehoilla 22+36=58 joukkueen toiseksi paras pistemies David Desharnais'n kanssa. Hän debytoi kauden aikana myös Canadiensin NHL-joukkueessa, jossa Maxwell sai tililleen seitsemän runkosarjaottelua jääden niissä ilman tehopisteitä. Hän teki NHL-debyyttinsä 13. joulukuuta 2008 Washington Capitalsia vastaan paikattuaan Saku Koivun loukkaantumista. Kaudella 2009–2010 Maxwell sai NHL:ssä tililleen 13 runkosarja- ja yhden playoff-ottelun jääden niissä ilman tehopisteitä.


title: Ben Maxwell

text: Maxwell oli kaudella 2010–2011 Bulldogsin kolmanneksi paras pistemies tehtyään 47 runkosarjaottelussa tehot 11+29=40. Hän ei saanut kauden aikana tililleen NHL-otteluita Canadiensissa. Helmikuussa 2011 Maxwell ja kesän neljännen kierroksen varausvuoro kaupattiin Atlanta Thrashersiin vaihdossa Brent Sopeliin ja Nigel Dawesiin. Hän vietti loppukautensa suurimmaksi osaksi NHL:n puolella tehden 12 runkosarjaottelussa tehot 1+1=2. Maxwellin NHL-uran avausmaali syntyi 27. maaliskuuta 2011 Ottawa Senatorsin Craig Andersonin taakse. Hänet palkittiin ottelun ykköstähtenä.


title: Ben Maxwell

text: Kaudeksi 2011–2012 Thrashers muutti Winnipegiin ja vaihtoi nimensä Jetsiksi. Hän teki heinäkuussa 2011 vuoden mittaisen ja 750 000 dollarin arvoisen jatkosopimuksen joukkueen kanssa. Maxwellilta jäi kuusi ensimmäistä NHL-ottelua välistä ylävartalovamman takia. Hän pelasi Jetsissä neljä ottelua, kunnes joukkue asetti hänet siirtolistalle, josta Anaheim Ducks nappasi Maxwellin marraskuussa 2011. Ducksissa Maxwell pelasi kuusi ottelua, kunnes hän palasi jo saman vuoden joulukuussa siirtolistan kautta takaisin Jetsin organisaatioon. Maxwell vietti joukkueessa kaikkiaan yhdeksän NHL-ottelua tehopistein 1+4=5. Hän vietti suurimman osan loppukaudestaan Jetsin farmijoukkue St. John's IceCapsissa. Heinäkuussa 2012 Maxwell teki vuoden mittaisen jatkosopimuksen Jetsin kanssa.


title: Ben Maxwell

text: Maxwell pelasi kauden 2012–2013 kokonaan IceCapsissa. Kaudeksi 2013–2014 hän siirtyi vuoden mittaisella sopimuksella SM-liigajoukkue Oulun Kärppiin. Maxwell oli tehoilla 16+26=42 joukkueen toiseksi paras pistemies Ivan Humlin jälkeen ja jakoi koko SM-liigan pistepörssin yhdeksännen sijan HIFK:n Ville Peltosen ja Pelicansin Vili Sopasen kanssa. Hän voitti kauden päätteeksi Suomenmestaruuden. Kaudeksi 2014–2015 Maxwell siirtyi vuoden mittaisella sopimuksella KHL-joukkue Jugra Hanty-Mansijskiin. Hän nousi joukkueen varakapteeniksi. Maxwell oli Jugran sisäisessä pistepörssissä kolmas tehoilla 14+13=27, kunnes hän siirtyi ketjukaverinsa Lukáš Kašparin kanssa loppukaudeksi takaisin Kärppiin. Myös Kašpar on paluumuuttaja. Siirron taustalla oli Jugran pahat talousvaikeudet ja ulosjääminen pudotuspeleistä. Maxwell voitti kauden päätteeksi taas Suomenmestaruuden.


title: Ben Maxwell

text: Maxwell pelasi alle 18-vuotiaiden MM-kilpailuissa vuonna 2006 sekä edusti Canada Pacificin joukkuetta World U-17 Hockey Challengessa vuonna 2005, jolloin hän voitti hopeaa. Maxwell pelasi myös U-18 Junior World Cupissa vuonna 2005 voittaen kultaa.


title: Strustajärvi

text: Strustajärvi () on makeavetinen järvi Vitsebskin alueella, Valko-Venäjällä. Se on Braslaun järvien kansallispuiston järvistä kolmanneksi suurin.


title: Strustajärvi

text: Strustajärveen laskee useita pieniä virtoja Snudy-, Boloiso- ja Jelnojärvistä. Siitä laskee pieni joki Voisojärveen. Järvessä esiintyy ainakin 22 kalalajia, muiden muassa muikkua.


title: Strustajärvi

text: Strustajärvi on pinta-alaltaan 13 km² ja suurimmalta syvyydeltään 23 metriä. Hiekkaiset ja liejuiset rannat ovat tiheälti sarakasvien peitossa. Järven rannoilla on useita pieniä jokilaaksoja ja joensuita.


title: Strustajärvi

text: Järven keskellä on Čajčinin saari, jonka pinta-ala on 1,6 km². Se on Valko-Venäjän toiseksi suurin saari.


title: Sachtleben Chemie

text: Sachtleben Chemie GmbH on vuonna 1878 perustettu saksalainen kemianteollisuuden yritys, jonka pääkonttori sijaitsee Duisburgissa.


title: Sachtleben Chemie

text: Tuotantolaitoksia Sachtlebenillä oli vuoteen 2013 saakka Saksan lisäksi myös Suomessa. Yrityksen päätuotteita olivat maaliteollisuudessa käytettävä valkoinen pigmentti sekä muun muassa muovien ja painomusteiden valmistuksessa käytettävät täyteaineet. Vuonna 2013 Sachtlebenin pigmenttiteollisuus, mukaan lukien Porin titaanidioksiditehdas Suomessa, siirtyi yhdysvaltalaisen Huntsman Corporationin omistukseen.


title: Sachtleben Chemie

text: Porin tehdas on alun perin vuonna 1957 valtionyrityksenä nimeltä Vuorikemia perustettu tehdas, jonka omistajaksi vuonna 1962 tuli Kemira. Vuonna 2008 Kemira Pigments ja amerikkalainen Rockwood Holdings Inc. muodostivat yhteisyrityksen Sachtleben Pigments, joka liitettiin Sachtlebeniin Kemiran luovuttua sen osakkuudesta ja Rockwoodin ostettua koko Sachtlebenin. Pian Rockwood myi Sachtlebenin pigmenttiteollisuuden Huntsman Corporationille.


title: HMAS Ararat (PB 89)

text: HMAS Ararat (viirinumero P89) on Australian laivaston Armidale-luokan partioalus.


title: HMAS Ararat (PB 89)

text: Australian puolustusministeriö tilasi luokan alukset 17. joulukuuta 2003 Defence Maritime Services Pty Limitediltä, ja niiden valmistuksesta vastasi Austal Shipsin Hendersonin telakka lähellä Fremantlea Länsi-Australiassa. Sopimukseen kuului 12 aluksen suunnittelu, valmistus sekä 15 vuoden ylläpito, josta maksettiin 553 dollaria. "Araratista" tehtiin virallinen tarjous 27. kesäkuuta 2006. Se kastettiin 6. toukokuuta 2006 kumminaan ensimmäisen "Aratatin" päällikön, komentajakapteeni Norman Muzzellin tytär Jennifer O’Malley. Alus otettiin palvelukseen 10. marraskuuta 2006.


title: Kakkosen kausi 1998

text: Kakkosen kausi 1998 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Lohkojen toiseksi sijoittuneet pelasivat keskenään karsintaottelut ottelupareina etelä- ja itälohkojen sekä länsi- ja pohjoislohkojen toinen. Otteluparien voittajat nousivat Ykköseen. Sijoille 11–12 sijoittuneet putosivat suoraan Kolmoseen.


title: Kakkosen kausi 1998

text: Ykköseen nousivat suoraan Tikkurilan Palloseura, Riihimäen Palloseura, Musan Salama ja Kuopion Palloseura sekä karsintojen kautta HIFK ja Närpes Kraft.HIFK nousi Ykköseen vierasmaalisäännöllä.Närpes Kraft nousi Ykköseen yhteismaalein 4–1.


title: Ľubomír Sekeráš

text: Ľubomír Sekeráš (s. 18. marraskuuta 1968 Trenčín, Tšekkoslovakia) on slovakialainen entinen jääkiekkoilija. Sekeráš aloitti ammattiuransa vuonna 1987 slovakialaisessa Dukla Trenčínissä, jossa ura myös päättyi vuonna 2011. Sekeráš pelasi urallaan seitsemässä eri sarjassa ja edusti Slovakiaa lukuisissa arvoturnauksissa.


title: Ľubomír Sekeráš

text: Sekerášin kasvattajaseura on slovakialaien Dukla Trenčín, jossa hän pelasi ensimmäiset miesten ottelut kaudella 1987–1988, ollessaan 19-vuotias. Dukla Trenčín pelasi aina vuoteen 1993 Tšekkoslovakian jääkiekkoliigassa, jonka jälkeen se siirtyi perustettuun Slovakian Extraligaan. Sekeráš pelasi Trenčínissä vuoteen 1995, jonka jälkeen hän siirtyi Tšekin Extraligassa pelaavan Ocelaři Třinecin riveihin. Třinecissä Sekeráš pelasi vuoteen 2000.


title: Ľubomír Sekeráš

text: Sekerášin varasi vuoden Minnesota Wild. Wild oli aikaisemmin varannut kaksi muutakin slovakkia, hyökkääjät Marián Gáboríkin ja Peter Bartošin.


title: Ľubomír Sekeráš

text: Sekeráš debytoi heti kaudella Wildissä pelaten 80 ottelua. Ensimmäisen NHL-ottelunsa hän pelasi 8. lokakuuta 2000, kun Wild kohtasi Mighty Ducks of Anaheimin. Ensimmäisen maain Sekeráš teki 15. lokakuuta kotiottelussa Edmonton Oilersia vastaan.


title: Ľubomír Sekeráš

text: Sekeráš oli sarjan slovakialaisista puolustajia toiseksi eniten pisteitä tehnyt, heti toise debytantin, Ľubomír Višňovskýn, jälkeen. Sekeráš voitti Wildin puolustajien pistepörssin ennen Filip Kubaa.


title: Ľubomír Sekeráš

text: Kausi oli edellistä heikompi. Sekeráš pelasi vain 69 ottelua tehden niissä 24 pistettä. Seuraava kausi, , oli vieläkin heikompi: 60 ottelua ja 11 pistettä. Wild pääsi kuitenkin pudotuspeleihin, jossa Sekeráš pelasi 15 ottelua tehden kaksi pistettä.


title: Ľubomír Sekeráš

text: Kauden 2002–2003 jälkeen Sekeráš ei tehnyt enää sopimusta Wildin kanssa, vaan siirtyi vapaana pelaajana Venäjän jääkiekon superliigassa pelaavaan Lokomotiv Jaroslavliin. Visiitti Lokomotivissa kesti ainoastaan 15 ottelua, jonka jälkeen Sekeráš siirtyi Ruotsin Elitserienissä pelaavaan Södertäljeen. Södertaljessa Sekeráš pelasi 33 ottelua, kunnes maaliskuussa 2004 palasi NHL:ään ja Dallas Starsiin. Kausi jäi kuitenkin lyhyeksi: otteluita Dallasissa kertyi ainoastaan neljä. Sekeráš pelasi uransa viimeisen NHL-ottelun 31. maaliskuuta 2004 Edmonton Oilers vastaan. Neljässä ottelussa Sekeráš ehti tehdä kaksi pistettä.


title: Ľubomír Sekeráš

text: Kaudeksi 2004–2005 Sekeráš siirtyi Saksan DEL-liigaan ja Nürnberg Ice Tigersiin. Nürnbergissä Sekeráš pelasi koko kauden, mutta joukkueen kausi loppui puolivälieriin.


title: Ľubomír Sekeráš

text: Sekeráš palasi kaudeksi 2005–2006 kasvattajaseuraansa, Dukla Trenčínin. Kotivisiitti jäi lyhyeksi, sillä jo 12 ottelun jälkeen Sekeráš siirtyi Ruotsin toiseksi korkeimmalle sarjatasolle, HockeyAllsvenskaniin. HockeyAllsvenskanissa Sekeráš Malmöa 35 ottelun ajan. Kauden päätteeksi Malmö nousi Ruotsin pääsarjaan.


title: Ľubomír Sekeráš

text: Kauden 2006–2007 Sekeráš aloitti Tšekin Extraligassa Zlínin joukkueessa. Kausi Tšekissä kesti 12 ottelua, jonka jälkeen Sekeráš palasi Malmöön. Malmössa Sekeráš pelasi 23 ottelua. Kauden päätteeksi Malmö tippui Ruotsin pääsarjasta.


title: Ľubomír Sekeráš

text: Seuraavat kaksi kautta Sekeráš pelasi Tšekissä Ocelaři Třinecissä, jossa hän oli edellisen kerran pelannut kaudella 1999–2000. Kaudeksi 2009–2010 Sekeráš palasi Dukla Trenčínin, jossa hän kaudella 2010–2011 pelasi uransa viimeisen ottelun. Viimeisellä kaudellaan hän toimi Dukla Trenčínin varakapteenina.


title: Ľubomír Sekeráš

text: Sekeráš pelasi mittavan uransa aikana runkosarjassa 213 NHL-ottelua, 552 ottelua Tšekin pääsarjoissa, 171 ottelua Slovakian pääsarjassa ja 91 ottelua Ruotsissa. Urallaan hän ehdi edustaa yhdeksää eri seuraa.


title: Ľubomír Sekeráš

text: Sekeráš pelasi ensimmäisen arvoturnauksen Slovakian jääkiekkomaajoukkueessa vuoden 1994 talviolympialaisissa. Slovakian paidassa Sekeráš pelasi yhteensä kuudet MM-kisat ja oli mukana myös vuoden 1998 talviolympialaisissa. Sekeráš oli voittamassa Slovakialle hopeaa vuoden 2000 MM-kisoissa. MM-kisoissa Sekeráš pelasi yhteensä 32 ottelua.


title: Porin titaanidioksiditehdas

text: Porin titaanidioksiditehdas on Porin Kaanaankorvessa toimiva kemianteollisuuden tehdas, jonka omistaa yhdysvaltalainen Venator. Vuonna 1957 perustetun tehtaan alkuperäinen omistaja oli suomalainen valtionyhtiö Vuorikemia Oy. Myöhemmin se on toiminut myös nimillä Kemira Pigments, Sachtleben Pigments ja Huntsman Pigments.


title: Porin titaanidioksiditehdas

text: Tehdas valmistaa titaanidioksidia, jota käytetään muun muassa maali- ja kosmetiikkateollisuudessa sekä painomusteiden valmistuksessa. Tehtaan vuosittainen tuotanto on 130 000 tonnia, josta vientiin menee 95 prosenttia. Henkilökuntaa tehtaalla on noin 450.


title: Porin titaanidioksiditehdas

text: Tehtaan toiminta loppuu vuoteen 2021 mennessä.


title: Porin titaanidioksiditehdas

text: Tehdas perustettiin vuonna 1957 valtionyrityksenä Vuorikemia Oy:n nimellä. Sen tarkoituksena oli käynnistää Suomessa täysin uusi toimiala, joka perustuisi pääosin kotimaisiin luonnonvaroihin. Titaanidioksidin tuotanto päätettiin aloittaa, jotta Suomen maaliteollisuus pystyisi käyttämään kotimaista raaka-ainetta. Toinen syy oli se, että Kajaanissa sijaitsevasta Rautaruukin Otanmäen kaivoksesta saatiin tuotantoprosessissa tarvittavaa ilmeniittiä. Se aiheutti kaivoksen läheisyydessä vakavia ympäristöongelmia, joita ilmeniitin käyttö Porin tehtaalla vähensi olennaisesti.


title: Porin titaanidioksiditehdas

text: Tuotannon aloittaminen Porissa oli vaikeaa, koska alan tietotaitoa ei Suomessa ollut käytännössä lainkaan. Titaanidioksidin valmistus oli teknisesti erittäin vaativa prosessi, mutta lopulta tuotanto saatiin täyteen vauhtiin vuonna 1962 brittiläiseltä British Titan Productsilta lisensoidun valmistusmenetelmän mukaan. Samana vuonna Vuorikemia Oy siirtyi myöhemmin Kemirana tunnetun Rikkihappo Oy:n omistukseen ja jatkoi toimintaansa sen tytäryhtiönä. 1960-luvun lopulla tehdas alkoi keskittyä myös vientiin, ja seuraavalla vuosikymmenellä jo 85 prosenttia tuotannosta meni ulkomaille. 1970-luvulla Vuorikemian tehtaasta oli tullut Pohjoismaiden suurin titaanidioksidin valmistaja. Vuonna 1982 tehtaalle myönnettiin Tasavallan Presidentin kansainvälistymispalkinto.


title: Porin titaanidioksiditehdas

text: Vuonna 1997 Porin tehtaan helmiäispigmentin tuotanto myytiin saksalaiselle Eckart-Werkelle, ja Kemira Pigments keskittyi titaanidioksidipigmenttien tuotantoon. Samalla Poriin siirrettiin myös Kemiran Siilinjärven tehtaiden helmiäispigmenttituotanto. Eckart Pigments puolestaan myi suurimman osan Porin tuotannosta Intiaan vuonna 2011, ja lähes koko henkilöstö irtisanottiin.


title: Porin titaanidioksiditehdas

text: Vuonna 2008 Kemira Pigments muodosti yhteisyrityksen amerikkalaisen Rockwood Holdingsin kanssa, ja samalla se liitettiin osaksi Rockwoodin omistamaa saksalaista Sachtleben Chemietä. Konsernilla oli Porin lisäksi tuotantolaitokset Saksan Duisburgissa ja Krefeldissä. Syyskuussa 2013 Rockwood myi Porin tehtaan amerikkalaiselle Huntsman Corporationille. Tammikuussa 2017 tehtaalla syttyi tulipalo, joa aiheutti kymmenien miljoonien eurojen vahingot. Samana keväänä tehdas siirtyi omistusjärjestelyjen myötä Hutsmanin tytäryhtiön yhdysvaltalaisen Venatorin omistukseen. Venator sai tulipalosta vakuutuskorvauksia runsaat 470 miljoonaa euroa.


title: Porin titaanidioksiditehdas

text: Syksyllä 2018 Venator ilmoitti sulkevansa tehtaan vuoden 2021 loppuun mennessä, johon asti se jatkaa alennetulla tuotannolla.


title: Porin titaanidioksiditehdas

text: Vuorikemian tehdas oli 1970- ja 1980-luvuilla Selkämeren merialueiden suurimpia kuormittajia. Tehtaan poistoputki johti tuotantoprosessista tulleet jätevedet suoraan Mäntyluodon edustan merialueelle, jossa sen suuaukon lähistöllä oli vajoama. Syvänteeseen kertyi laimentamatonta jätevettä, joka sisälsi runsaita määriä titaania, vanadiinia ja rautaa. Jäteveden laimentuessa sen sisältämä rauta samensi meriveden ja värjäsi sen ruskeaksi. Tutkimusten mukaan pitoisuudet olivat sedimenteissä erittäin korkeita vielä 1990-luvun alussa. Valtakunnallista julkisuutta saivat paikallisten kalastajien verkoistaan löytämät ”silmättömät silakat”, minkä ansiosta päästöihin myös lopulta alettiin kiinnittää huomiota.


title: Porin titaanidioksiditehdas

text: 1980-luvun puolivälissä tehtaalla aloitettiin mittava ympäristönsuojeluohjelma, jonka avulla päästöt lopulta saatiin loppumaan lähes kokonaan. Jätevesiongelma poistui lopullisesti vuonna 1997, kun uusi jätevedenpuhdistamo otettiin käyttöön. Sen jälkeen rikkihapon, rautasulfaatin ja raskasmetallien määrä jätevedessä on vähentynyt nollaan. Nykyään vedenlaatu purkuputken läheisyydessä on saatu palautumaan lähes luonnontilaiseksi, ja myös merenpohjasta kuollut eliöstö on alkanut toipua.


title: Hydrosilylaatio

text: Hydrosilylaatio on kemiallinen reaktio, jossa silaanien Si-H sidos liittyy tyydyttymättömän sidokseen, kkuten kaksois- tai kolmoissidokseen. Tyydyttymätön sidos voi olla hiiliatomien välinen tai hiiliatomin tai heterosotmin välinen sidos. Hydrosilylaatio on yksi käytetyimpiä tapoja valmistaa organopiiyhdisteitä.


title: Hydrosilylaatio

text: Kakissa hydrosilylaatioreaktioissa yksi reagoivista molekyyleistä on jokin silaani, jossa on Si-H-sidos. Ensimmäiset hydrosilylaatioreaktioissa käytetäävät tyydyttymättömät yhdisteet olivat alkeenit, jotka muodostavat alkyylisilaaneja, ja alkyynit, jotka reagoivat hydrosilylaatioreaktiolla muiodostaen vinyyliaislaaneja. Nämä vinyylisilaanit sisältävät tyydyttymättömän kaksoissidoksen ja voidvat reagoida edelleen hydrosilylaatiolla alkyylisilaaneiksi. Kaksois- tai kolmoissidos voi olla myös hiiliatomin ja heteroatoin välinen. Esimerkiksi ketonit reagoivat hydrosilylaatiolla muodostaen silyylieettereitä ja imiinit silyyliamiineja. Myös nitriilit ja isosyanaatit reagoivat hydrosilysstiolla.


title: Hydrosilylaatio

text: Hydrosilylaatio on usein käytetty tapa valmistaa funktionalisoituja silaaneja. Tämän lisäksi reaktiota voidaan käyttää silikonipolymeerien ristiinsitojana ja silikonipolymeerien ja orgaanisten polymeerien sitomiseen.


title: Hydrosilylaatio

text: Hydrosilylaatioreaktion ajava voima on reaktiossa tapahtuva entalpian muutos. Reaktion tapahtumiseksi silaanien pii-vetysidos on kuitenkin aktivoitava. Aktivoinbti voi tapahtua silyyliradikaaleja synnyttämällä, esimerkiksi radilaaki-initiaattoreiden avulla. tai säteilyttämällä. Tällöin tapahtuvien sivureaktioiden määrä on kuitenkin niin suuri, että nykyisin käytetään ainoastaan siirtymämetallikatalysoituja hydrosilylsstioreaktioita.


title: Hydrosilylaatio

text: Merkittävä edistysaskel tapahtui, kun Speier raportoi vuonna 1957, että heksakloroplatinahappo on hyvin tehokas hydrosilylaatioreaktion katalyytti. Kyseistä katalyyttiä tarvitaan ainoastaan 0,1 ppm. Tämän jälkeen on erityisesti platinakatalyyttejä käytetty hydrosilylaatioreaktioissa. Muita soveltuvia katalyyttejä ovat palladiumkompleksit, rodiumkompleksit, kuten Wilkinsonin katalyytti, nikkelikompleksit, kuten bis(syklo-oktadieeni)nikkeli(0) ja dikobolttioktakarbonyyli. Käytettäessä asymmetrisiä katalyyttejä hydrosilylaatiolla voidaan valmistaa optisesti aktiivisia silaaneja hyvällä selektiivisyydellä.


title: Hydrosilylaatio

text: Hydrosilylaatio tapahtuu niin kutsutulla Chalk-Harrod-mekanismilla. Reaktionensimmäinen vaihe on silaanin ja metallikompleksin välinen hapettava additio. Tämän jälkeen tyydyttymättömän sidoksen sisältävä yhdiste koordinoituu metalli-ioniin ja metalli-ionin katalysoimana tapahtuu insertioreaktio silaanin kanssa (). Viimeisenä tapahtuu pelkistävä eliminaatio, jossa silaanituote irtoaa katalyytistä ja katalyyttinen sykli on valmis jatkumaan.


title: Hai-saapas

text: Hai-saapas on kumisaapastyyppi, jonka mallikappaleen teki Pekka Vesa vuonna 1967, työskennellessään Nokian kumitehtaalla mallimestarin apupoikana.


title: Hai-saapas

text: Saappaiden tuotanto Nokia Oy:ssä alkoi vuonna 1968, ja väreinä olivat tuolloin valkoinen, musta, sininen ja punainen. Hai-saappaista tuli erittäin suosittuja erityisesti nuorison keskuudessa. Ennätysvuonna 1970 Suomessa myytiin 300 000 Hai-saapasparia.


title: Hai-saapas

text: Nykyisin brändin omistaa Nokian Jalkineet, Nokia Oy:stä irronnut yhtiö. Berner-perheyhtiö osti Nokian Jalkineet vuonna 2005.


title: Jalkapallon naisten SM-sarjakausi 1998

text: Jalkapallon naisten SM-sarjakausi 1998 oli Suomen naisten jalkapallon korkeimman sarjatason kausi. Mestaruuden voitti Helsingin Jalkapalloklubi, hopeaa Malmin Palloseura ja pronssia FC Kontu.


title: Jalkapallon naisten SM-sarjakausi 1998

text: Kausi pelattiin 10 joukkueen kaksinkertaisena sarjana, jonka jälkeen kuusi parasta joukkuetta pelasivat yksinkertaisen ylemmän loppusarjan ja neljä viimeistä yksinkertaisen alemman loppusarjan. Alkusarjan tulokset otettiin huomioon. Alemman loppusarjan viimeinen joukkue Jyväskylän Pallokerho putosi suoraan Ykköseen ja toiseksi viimeinen FC Kuusysi karsi paikasta SM-sarjaan Ykkösen lohkovoittajien karsinnassa hävinneen Turun Tovereiden kanssa. Turun Toverit nousi SM-sarjaan.Turun Toverit nousi SM-sarjaan yhteismaalein 4–3.


title: Jalkapallon naisten SM-sarjakausi 1998

text: 26 maalia


title: Jalkapallon naisten SM-sarjakausi 1998

text: 14 maalia


title: Jalkapallon naisten SM-sarjakausi 1998

text: 12 maalia


title: Jalkapallon naisten SM-sarjakausi 1998

text: 11 maalia


title: Jalkapallon naisten SM-sarjakausi 1998

text: 10 maalia


title: Jalkapallon naisten SM-sarjakausi 1998

text: 9 maalia


title: Puolipiiri

text: Puolipiiri eli piirin puolikas tarkoittaa geometriassa monikulmion tai muun tasokuvion piirin jakamista kahteen yhtäpitkään osaan, joiden yhteinen pituus on koko kuvion piiri. Puolipiirillä voidaan tarkoittaa myös sitä käyrää tai murtoviivaa, joka muodostaa kuvion piirillä sen pituuden puolikkaan mittaisen kuvion. Tällöin samalle kuviolle voidaan esittää lukemattomia puolipiirejä.


title: Puolipiiri

text: Vaikka termin tunteminen ei ole geometriassa välttämätöntä, sillä voidaan yksinkertaistaa monia geometrian laskukaavoja. Jos merkitään piiriä formula_1 () ja puolipiiriä formula_2 (), voidaan esittää